title: Cloudy Bay Sauvignon Blanc

text: Cloudy Bay Sauvignon Blanc on uusiseelantilaisen Cloudy Bay Vineyardsin tuottama Sauvignon Blanc -lajikkeesta valmistettu valkoviini. Sen ensimmäinen vuosikerta tehtiin vuonna 1985 muualta ostetuista rypäleistä. Myöhemmin yhtiö istutti omat viinitarhansa. Vaikka viini on saanut nimensä Cloudy Bayn alueesta, joka on vuorostaan James Cookin vuonna 1770 nimeämä, tuotetaan rypäleet pääosin syvemmällä Eteläsaaren sisämaassa.


title: Cloudy Bay Sauvignon Blanc

text: Cloudy Bay Sauvignon Blanc oli 1980-luvun lopussa erityisesti Isossa-Britanniassa ja Yhdysvalloissa valtaisa menestys, joka auttoi lopulta nostamaan Uuden maailman viinit maailmankartalle. Cloudy Bay ei ollut kuitenkaan ainoa, sillä Montana Wines oli jo aikaisemmin, 1980-luvun alussa saavuttanut menestystä Marlboroughn alueen ensimmäisellä Sauvignon Blancilla. Sen huomio jäi kuitenkin niin sanotun Cloudy Bay Phenomenon -aallon alle.


title: Cloudy Bay Sauvignon Blanc

text: Itse viinistä on esitetty monia mielipiteitä. Eräs viinikriitikko jopa vertasi Cloudy Bay Sauvignon Blancin juomista kokemuksena Glenn Gouldin esittämään Bachin Goldberg-muunnelmiin. Viinialan ykkösnimi Robert Parker piti myös tuotteesta. Eräiden kriitikoiden mukaan kyseinen viini on kuitenkin luonteeltaan liian aggressiivinen ja maku turhan yksipuolisen hedelmäinen.


title: Cloudy Bay Sauvignon Blanc

text: Maultaan Cloudy Bay Sauvignon Blanc on hapokas, voimakkaan herukanlehtimäinen, raparperimainen, yrttinen ja mineraalinen. Se poikkeaa selkeästi moniulotteisempina ja hienostuneempina pidetyistä, klassisista ranskalaisista Sauvignon Blanceista Sancerresta ja Pouilly-Fumésta. Molemmilla tyyleillä on oma laaja kannattajajoukkonsa.


title: Cloudy Bay Sauvignon Blanc

text: Viinin imago on pysynyt erittäin vahvana, minkä myötä Cloudy Baysta on tullut maan tunnetuin viinitila ja itse viinin hinta on noussut korkeaksi. Uusiseelantilaisten viinien keskimääräinen pullohinta on nykyään maailman korkein, ja Sauvignon Blanc on noussut viinituotannon päärypäleeksi Chardonnayn tilalle.


title: Cloudy Bay Sauvignon Blanc

text: Cloudy Bay Vineyardsin omistaa nykyään samppanjatalo Veuve Clicquot:n kautta kansainvälinen luksustuotejätti LVMH (Louis Vuitton Möet Hennessy). Sen muihin viinialan omistuksiin kuuluu muun muassa maailman parhaimpiin makeisiin viineihin kuuluva Château d'Yquem, maailman myydyin samppanjamerkki Moët & Chandon sekä Dom Pérignon, maailman vanhin samppanjatalo Ruinart, sekä maailman kalleimpiin samppanjamerkkeihin kuuluva Krug.


title: Käsittele varoen

text: Käsittele varoen on suomalaisen laulajan Seppo Tammilehdon studioalbumi, joka julkaistiin vuonna 2008. Albumi on äänitetty Seinäjoella Skittapalveluissa, äänittäjänä Ari Saari, ja Tampereella Headline Studiolla, äänittäjänä Jani Viitanen. Viitanen teki Headline Recording Studiolla myös albumin miksauksen.


title: Jorge Sanz

text: Jorge Sanz (s. 26. elokuuta 1969) on espanjalainen näyttelijä. Hän on esiintynyt muiden muassa elokuvissa "Amantes" (Aranda, 1991) ja "Belle Époque – muutosten aika" (Trueba, 1992).


title: Jorge Sanz

text: Sanz voitti vuonna 1990 Goya-palkinnon ja on ollut ehdolla useiden muiden saajaksi.


title: Fernando Trueba

text: Fernando Trueba (s. 18. tammikuuta 1955) on espanjalainen elokuvaohjaaja. Hänen teostensa joukossa ovat "Belle Époque – muutosten aika" (1992) ja "Unelmiesi tyttö" (1998).


title: Fernando Trueba

text: Trueba on voittanut ohjaustöineen useita huomattavia palkintoja eri maissa. Hän on David Trueban veli.


title: Lucía Jiménez

text: Lucía Jiménez (s. 21. marraskuuta 1978) on espanjalainen näyttelijä. Hän oli ehdolla parhaan uuden näyttelijättären Goya-palkinnon saajaksi roolistaan elokuvassa "La buena vida" (Trueba, 1996).


title: David Trueba

text: David Trueba (s. 10. syyskuuta 1969) on espanjalainen elokuvaohjaaja, -käsikirjoittaja ja -näyttelijä sekä romaanikirjailija. Hän on Fernando Trueban veli ja naimisissa näyttelijä Ariadna Gilin kanssa.


title: David Trueba

text: Trueba on ohjannut muiden muassa elokuvat "La buena vida" (1996) ja "Salaminan sotilaat" (2003).


title: Ariadna Gil

text: Ariadna Gil i Giner (s. 23. tammikuuta 1969) on espanjalainen näyttelijä, joka on esiintynyt uransa aikana kymmenissä elokuvissa. Hän sai parhaan naispääosan Goya-palkinnon vuoden 1992 elokuvasta "Belle Époque – muutosten aika".


title: Ariadna Gil

text: Syntyjään barcelonalainen Gil on naimisissa David Trueban kanssa.


title: Urban Franc

text: Urban Franc (s. 5. kesäkuuta 1975) on slovenialainen entinen mäkihyppääjä, lentomäen MM-mitalisti.


title: Urban Franc

text: Franc saavutti hieman yllättäen pronssia Bad Mitterndorfin lentomäen MM-kisoissa 1996 Andreas Goldbergerin ja Janne Ahosen jälkeen. Arvokisoissa Franc ei lentomäen MM-pronssiaan lukuun ottamatta menestynyt kovinkaan hyvin - paras sijoitus oli Thunder Bayn MM-kisojen 1995 suurmäen 27:s sija.


title: Urban Franc

text: Maailmancupiss Franc ylsi kerran palkintokorokkeelle: vuonna 1992 suurmäen kakkoseksi Falunissa. Samalla kaudella hän oli Planicassa mukana kolmanneksi sijoittuneessa Slovenian joukkueessa. Kokonaiskilpailussa hän sijoittui parhaimmillaan sijalle 22 kaudella 1993-1994. Hän päätti uransa vuonna 1999.


title: Gabino Diego

text: Gabino Diego (s. 18. syyskuuta 1966) on espanjalainen näyttelijä. Hän on esiintynyt muiden muassa elokuvissa "¡Ay Carmela!" (1990) ja "Belle Époque – muutosten aika" (1992).


title: Gabino Diego

text: Diego on voittanut Goya-palkinnon ja ollut useita muita kertoja ehdolla sen saajaksi.


title: Maribel Verdú

text: María Isabel Verdú Rollán (s. 2. lokakuuta 1970) on espanjalainen näyttelijä. Hän on esiintynyt muun muassa elokuvissa "Belle Époque – muutosten aika" (1992), "Ja äitiäs kans" (2001) ja "Pan’s Labyrinth" (2006).


title: Maribel Verdú

text: Vuonna 2008 Verdú palkittiin parhaan naisnäyttelijän Goya-palkinnolla roolistaan elokuvassa "Siete mesas de billar francés" (2007).


title: Minolta

text: Minolta () oli japanilainen, Kazuo Tashiman vuonna 1928 alun perin nimellä "Nichi-Doku shashinki shōten" perustama kameroita valmistava yritys, joka käytti saksalaista suljintekniikkaa yhdistäen sen japanilaiseen optiikkaan ja omaan runkosuunnitteluun. Myöhemmin Minoltasta kehittyi elektroniikkajätti, joka fuusioitui kilpailijansa Konican kanssa Konica-Minoltaksi 7. tammikuuta 2003.


title: Minolta

text: Nimi "Minolta" on lyhennys saksankielisistä sanoista "Mechanismus Instrumente Optik und Linsen von Tashima".


title: Minolta

text: Minolta oli eräs Japanin suurimmista kameravalmistajista. 1960-luvulta alkaen se valmisti myös mm. kopiokoneita ja lääketieteellisiä, fotometrisiä yms. instrumentteja ja oli yksi alan johtavista valmistajista.


title: Minolta

text: Kazuo Tashima perusti sittemmin "Minolta Camera Companynä" tunnetun yrityksen vuonna 1928. Se yhdistyi tammikuussa 2003 Konica Corporation -yhtiön kanssa "Konica-Minoltaksi". Yritys toimii Japanissa, mutta ei enää valmista valokuvausalan tuotteita, vaan kyseinen toiminta siirtyi 1.4.2006 Sonylle. Kameroiden lisäksi Minolta tunnetaan mm. kopiokoneista, skannereista ja tulostimista, lisäksi myös planetaarioista ja lääketieteellisistä laitteista; myös avaruustutkimuksessa (Konica-)Minolta on ollut 1960-luvulta alkaen vahvasti mukana.


title: Minolta

text: Yhtiö oli ehkä maailman innovatiivisin kameravalmistaja, usein liian aikaansa edellä, sitä todistavat useat "ensimmäinen"-maininnat.


title: Minolta

text: Tampereen Särkänniemen planetaariossa on Minoltan laitteisto. Vantaan Tiedekeskus Heurekassa puolestaan on itäsaksalainen Zeiss; DDR:n Zeiss-planetaariot on kehitetty Minoltan planetaarioiden pohjalta. Myös ne ovat laadukkaita. Eräänlainen ympyrä on siis sulkeutunut; saksalaiset kopioivat japanilaista tekniikkaa.


title: Minolta

text: Kazuo Tashima, yrityksen perustaja, opiskeli kansantaloutta ja sosiologiaa kuuluisassa Keio-yliopistossa. Opintojen jälkeen hän aloitti työskentelyn suuren tokiolaisen lehtikustantamon ulkomaanosastolla. Vain joitakin kuukausia myöhemmin, syyskuussa 1923, tuhoutui kustantamo täydellisesti voimakkaassa maanjäristyksessä.


title: Minolta

text: Vahingoittumattomana selvinnyt Tashima palasi Osakaan perheensä luo. Työ isän kauppaliikkeessä vei kielitaitoisen nuorukaisen Egyptin ja Lähi-idän kautta Eurooppaan, mm. Pariisiin, Lontooseen ja Berliiniin.


title: Minolta

text: Huomattuaan valokuvauksen olevan tulossa kaikkien ulottuville päätti hän alkaa valmistaa kameroita ja vastoin perheen tahtoa perusti, kaksi saksalaista teknikkoa/insinööriä kumppaneinaan, yhden Japanin ensimmäisistä kameratehtaista.


title: Minolta

text: Yrityksen alkuperäinen nimi oli "Nichidokushashinkishoten", käännettynä "Japanilais-saksalainen kamerayritys". Minolta ei koskaan kopioinut saksalaisia kameroita (vaikka toistakin väitetään), kuten Canon ja Nikon tekivät ja joiden tuotteita toiset japanilaiset sitten kopioivat. Minolta osti saksalaista optiikkaa ja suljintekniikkaa, jonka liitti omiin runkoihinsa. Myöhemmin siirryttiin japanilaiseen tekniikkaan. Kazuo Tashiman johtoajatuksena oli "Omat ideat ja reilu yhteistyö yksinkertaisen kopioinnin sijaan".


title: Minolta

text: Nimi "japanilais-saksalainen" ei niinkään juonnu saksalaisista kumppaneista, vaan pikemminkin japanilaisista rungoista ja saksalaisista objektiiveista ja sulkimista.


title: Minolta

text: Minolta oli vuonna 1954 ensimmäinen Yhdysvaltoihin kameroita myynyt japanilainen yritys.


title: Minolta

text: Minolta oli monissa innovaatioissa edelläkävijä; joskus aikaansa edelläkin. Minoltan automaattitarkenteinen AF 7000/Maxxum 7000/Alpha,ά-7000 oli maailman ensimmäinen toimiva autofocus-järjestelmäkamera.


title: Minolta

text: Minoltan perustaja Kazuo Tashima kuoli munuaisten vajaatoimintaan 19. marraskuuta 1985, päivää ennen 86-vuotispäiväänsä (joidenkin lähteiden mukaan 86-vuotispäivänään). Vapaa-aikoinaan hän oli innokas bonsai-puiden kasvattaja. Vuonna 1978 PMDA (Photographic Manufacturers & Distributors Association) nimesi hänet vuoden mieheksi. Katsuo Tashima toimi myös Japanin kamerateollisuusyhdistyksen puheenjohtajana. K.T:lle, kuten ystävät häntä nimittivät, olivat ihmiset ja ihmisten väliset suhteet aina tärkeimmät.


title: Minolta

text: Perustaessaan yrityksen vuonna 1928 oli Kazuo Tashima 28-vuotias. Liikkeen nimeksi tuli siis "Nichidokushashinkishoten", japanilais-saksalainen kamerayritys. Heinäkuussa 1931 muodostettiin yrityksestä osakeyhtiö nimeltä "Molta Goshi Kaisha". "Molta" tulee sanoista "Mechanismus, Optik und Linsen von Tashima". Samana vuonna rekisteröitiin myös tavaramerkki Minolta, jonka alkuperä on selitetty jo edellä.


title: Minolta

text: Vuodesta 1931 yritysnimi ja tuotemerkki muistuttivat toisiaan, mutta 1937 ne taas erosivat. Syyskuusta alkaen uudelleenorganisoitu yritys oli nimeltään "Chiyoda Kogaku Seiko Kabushiki Kaisha". Tämän jälkeen kantoivat Minolta-tuotteet firmanimeä "Chiyoko", joka on koostettu sanoista "Chiyoda Kogaku". Myöhemmin kaiverrus laitteissa on CHIYODA KOGAKU; tämä yritysnimi löytyy myös ensimmäisistä Eurooppaan tuoduista Minolta-kameroista.


title: Minolta

text: Ensimmäisen kerran kameran nimenä oli Minolta vuonna 1932 mallissa Semi-Minolta; 45x60 mm, 120 rullafilmi. Pressikamera kuvakooltaan 65x90, levyt tai pakkafilmi, vuodelta 1933 on nimeltään yksinkertaisesti vain Minolta.


title: Minolta

text: Vuodesta 1940, jolloin alkoi oma objektiivivalmistus, kantoivat kaikki Minolta-objektiivit korkean laadun merkkinä nimeä ROKKOR. Nimi johtuu Rokko-vuoresta joka sijaitsi lähellä lasi- ja optiikkatehdasta.


title: Minolta

text: Noin vuoteen 1975 liitettiin Rokkor-nimen perään myös kaksi kirjainta, jotka ilmaisivat linssiryhmien määrän sekä linssien kokonaismäärän. Myös tuotenimen edessä saattoi olla lisämääre, kuten ZOOM-ROKKOR tai W-ROKKOR. Etumääreellä ilmaistiin objektiivin tyyppi tai käyttötarkoitus; C.E.-ROKKOR oli tarkoitettu värisuurennoskoneeseen (Color Enlarging).


title: Minolta

text: Ensimmäinen kirjain (ryhmät): I=3, Q=4, P=5, H=6, S=7, O=8, N=9 Toinen kirjain (linssit): C=3, D=4, E=5, F=6, G=7, H=8, I=9, K=11, L=12


title: Minolta

text: Ensimmäiset ilman Rokkor-tekstiä olevat objektiivit ilmestyivät 1980; monet Minolta-fanit kummastelivat, että lienevätkö kyseessä ollenkaan aidot Minolta-objektiivit.


title: Minolta

text: Heinäkuussa 1962 kytkeytyivät yritysnimi ja tuotemerkki jälleen yhteen. Nimeksi tuli nyt "Minolta Camera Company", japaniksi "Minolta Camera Kabushiki Kaisha".


title: Minolta

text: Tammikuussa 2003 tuli fuusio Konica Corporationin kanssa, nimeksi Konica-Minolta.


title: Minolta

text: Minolta-kameroiden tarina päättyi vuoden 2006 maaliskuun viimeiseen päivään, jonka jälkeen niitä ei ole enää (Konica-)Minolta-nimellä valmistettu.Lähteenä pääasiassa A. R. ja J. Scheibel: 70 Jahre Minolta Kameratechnik - Von der Nifcalette bis zur Dynax 9


title: Emilio Martínez Lázaro

text: Emilio Martínez Lázaro (s. 1945) on espanjalainen elokuvaohjaaja. Hän voitti Berliinin elokuvajuhlilla Kultaisen karhun elokuvastaan "La Palabras de Max" (1978).


title: Emilio Martínez Lázaro

text: Lázaron muiden elokuvien joukossa on "Las 13 rosas" (2007), jolla hän sai kolmannen parhaan ohjaajan Goya-ehdokkuutensa.


title: Tom Levorstad

text: Tom Levorstad (s. 5. heinäkuuta 1957) on norjalainen entinen mäkihyppääjä.


title: Tom Levorstad

text: Levorstad saavutti lentomäen MM-pronssia Oberstdorfista 1981 Jari Puikkosen ja Armin Koglerin jälkeen. Tämä on hänen ainoa arvokisamitalinsa ja myös ainoa kerta, jolloin hän on osallistunut arvokisoihin.


title: Tom Levorstad

text: Maailmancupissa Levorstad ylsi kerran palkintokorokkeelle: St. Nizierin suurmäkikilpailussa vuonna 1980. Hän sijoittui kauden loppupisteissä kahdenneksitoista. Uransa hän päätti vuonna 1982.


title: Johannes Zukertort

text: Johannes Hermann Zukertort (7. syyskuuta 1842 – 20. kesäkuuta 1888) oli johtava saksalais-puolalais-juutalainen shakkimestari. Hän oli maailman toiseksi paras heti Wilhelm Steinitzin jälkeen 1870- ja 1880-luvuilla. Hän otteli Steinitzin kanssa kahdesti (1872 ja 1886) ja hävisi molemmat ottelut. Heidän vuoden 1886 otteluaan pidetään ensimmäisenä virallisena shakin maailmanmestaruusotteluna.


title: Johannes Zukertort

text: Zukertort oli myös sotilas, muusikko, lingvisti, journalisti sekä poliittinen aktivisti.


title: Joseph Henry Blackburne

text: Joseph Henry Blackburne (10. joulukuuta 1841 – 1. syyskuuta 1924), lempinimeltään Musta Surma, dominoi brittiläistä kilpashakkia 1800-luvun loppupuolella. Hän oppi pelin suhteellisen myöhään, vasta 18 vuoden iässä, mutta kehittyi silti vahvaksi pelaajaksi ja ammattilaiseksi. Hän oli ammattilainen yli 50 vuotta.


title: Joseph Henry Blackburne

text: Parhaassa vaiheessa Blackburne oli maailman toiseksi paras pelaaja. Hän oli erityisen tunnettu antamistaan sokko- sekä simultaaniesityksistä.


title: Joseph Henry Blackburne

text: Blackburne kuoli 1. syyskuuta 1924 sydänkohtaukseen 82-vuotiaana.


title: Rudy Soedjarwo

text: Rudianto "Rudy" Soedjarwo (s. 9. marraskuuta 1971) on indonesialainen elokuvaohjaaja. Hän syntyi Bogorissa, Länsi-Jaavalla.


title: Rudy Soedjarwo

text: Soedjarwo tunnetaan muun muassa elokuvasta "Ada Apa dengan Cinta?" (2002), jonka nimi on itse asiassa sanaleikki; indonesian yleisnimi "cinta" merkitsee rakkautta, mutta Cinta on elokuvan päähenkilön nimi.


title: Axel Zitzman

text: Axel Zitzman (s. 21. helmikuuta 1959) on entinen itäsaksalainen mäkihyppääjä. Hänen uransa suurin saavutus on lentomäen MM-hopea Planicasta 1979 – kultaa voitti Armin Kogler ja pronssia Piotr Fijas. Maailmancupissa hän nousi kerran palkintokorokkeelle: Planican suurmäessä vuonna 1981. Hän päätti uransa kyseiseen kauteen.


title: Dian Sastrowardoyo

text: Diandra Paramitha "Dian" Sastrowardoyo (s. 16. maaliskuuta 1982) on indonesialainen näyttelijä ja malli. Hän esiintyi muun muassa pääroolissa (Cinta) Rudy Soedjarwon elokuvassa "Ada Apa dengan Cinta?" (2002).


title: Dian Sastrowardoyo

text: Sastrowardoyo syntyi Jakartassa.


title: Toblerone

text: Toblerone on Mondelez Internationalin omistama suklaapatukoiden tuotemerkki, jonka keksivät Theodor Tobler ja Emil Baumann Bernissä, Sveitsissä vuonna 1908. Patukan nimi on yhdistelmä Toblerin sukunimestä ja eräänlaista nougat-makeista tarkoittavasta italiankielisestä sanasta "torrone". Patukan kolmionmuotoiset palaset viittaavat Sveitsin ja Italian rajalla sijaitsevaan Matterhorn-vuoreen. Kolmiomainen muoto ja murrettavien palojen välien suhteellisen suuri leveys vaikuttavat osaltaan mielikuvaan patukan koosta. Paketeissa on myös Matterhornin kuva. Kuvaan on piilotettu karhu symboloimaan Berniä, Tobleronen synnyinkaupunkia.


title: Toblerone

text: Toblerone on vuodesta 2018 lähtien halal-tuote, vaikkei sitä ole merkitty pakkaukseen.


title: Henry Glaß

text: Henry Glaß (s. 15. helmikuuta 1953 Rodewisch, Itä-Saksa) on itäsaksalainen uransa lopettenut mäkihyppääjä, olympia- ja MM-mitalisti.


title: Henry Glaß

text: Glaßin uran suurin saavutus on suurmäen olympiapronssi Innsbruckista 1976. MM-tasolla hänen ainoa mitali oli normaalimäen hopea Lahdesta 1978. Lentomäen MM-kilpailuissa hänen paras saavutuksensa oli pronssimitali Vikersundista 1977.


title: Henry Glaß

text: Maailmancupissa Glaß sijoittui kaksi kertaa palkintokorokkeelle: hän oli toinen Bischofshofenissa tammikuussa 1980 ja paria päivää aikaisemmin kolmas Innsbruckissa. Hän päätti uransa vuonna 1981.


title: Henry Glaß

text: Henry Glaß toimi 1990-luvun puolivälistä alkaen Saksan mäkihyppääjien valmennuksessa, kunnes vuonna 2006 hänet erotettiin hänen DDR:n aikaisten Stasi-yhteyksien vuoksi.


title: Xie Jin

text: Xie Jin (; 21. marraskuuta 1923 – 18. lokakuuta 2008) oli kiinalainen elokuvaohjaaja. Hän oli Venetsian elokuvajuhlien tuomariston jäsenenä vuonna 1989.


title: Xie Jin

text: Zhejiangissa syntynyt Xie työskenteli 1950-luvulta aina 2000-luvulle saakka.


title: Galaktion Tabidze

text: Galaktion Tabidze (, 17. marraskuuta 1891 – 17. maaliskuuta 1959) oli 1900-luvun johtava georgialainen runoilija. Hän selvisi Stalinin vainoista 1930-luvulla, mutta useita hänen kirjailijakollegoitaan, ystäviään ja sukulaisiaan menehtyi. Neuvostoviranomaiset kuitenkin painostivat häntä raskaasti, ja hän vajosi masennukseen ja alkoholismiin. Hänet vietiin lopulta psykiatriseen sairaalaan Tbilisissä, jossa hän teki itsemurhan.


title: Galaktion Tabidze

text: Galaktion Tabidze syntyi Tšqvišin kylässä lähellä Vania Länsi-Georgiassa (joka kuului tuolloin Venäjän keisarikuntaan). Hänen isänsä, paikallinen opettaja Vasil Tabidze, kuoli kaksi kuukautta ennen Galaktionin syntymää. Vuosina 1900–1910 hän opiskeli Kutaisin ja Tbilisin seminaareissa ja työskenteli myöhemmin opettajana. Vaikka hänen ensimmäistä symbolismivaikutteista kirjaansa ylistettiinkin vuonna 1914, hän ei saavuttanut tunnustusta yhtä nopeasti kuin muut Siniset sarvet -ryhmään kuuluneet georgialaiset symbolistit. Tämä johtui suureksi osaksi hänen mieltymyksestään yksinäisyyteen, ja hän saikin liikanimen "yksinäisyyden ritarikunnan ratsumies" serkultaan Titsian Tabidzelta.


title: Galaktion Tabidze

text: Hänen seuraava runokokoelmansa "Cráne aux fleurs artistiques" vuodelta 1919 teki hänestä georgialaisen runouden johtajan useaksi vuosikymmeneksi. Suurimpaa osaa hänen teoksistaan leimaavat yksinäisyyden, rakkaudettomuuden ja painajaismaisten ennenäkyjen teemat, joita voidaan löytää esimerkiksi teoksista ""Ilman rakkautta"" ja ""Minä ja yö"" vuodelta 1913, ""Taivaansiniset hevoset"" vuodelta 1915 sekä ""Tuuli puhaltaa"" vuodelta 1924.


title: Galaktion Tabidze

text: Stalinin vainojen aikaan vuonna 1937 Tabidzen vaino Olga Okudžava pidätettiin ja karkotettiin Siperiaan, jossa hän menehtyi vuonna 1944. Galaktionin serkku ja runoilijakollega Titsian Tabidze, kuten useat runoilijan kumppanit, pidätettiin myös ja lopulta teloitettiin. Tabidze joutui itse Lavrenti Berijan kuulustelemaksi ja pahoinpitelemäksi. Tämä ajoi hänet masennukseen ja alkoholismiin. Hänen pitkä hiljaisuutensa ja yksinäisyytensä kuitenkin säästi hänet puhdistuksilta; hän sai edelleen titteleitä ja palkintoja sekä julkaisi uusia runoja, mutta hänen elämänsä oli suistunut täysin raiteiltaan. Vakavasti sairaana ja masentuneena hänet vietiin lopulta Tbilisin psykiatriseen sairaalaan, jossa hän päätti elämänsä hyppäämällä sairaalan ikkunasta Tšavtšavadze-kadulle Tbilisin keskustassa vuonna 1959. Hänet haudattiin Mtatsmindan Pantheoniin, jossa hänen hautajaisiinsa osallistui kymmeniä tuhansia henkilöitä.


title: Galaktion Tabidze

text: Tabidze laati tuhansia runoja. Hänellä oli valtava merkitys Georgian nykykirjallisuudelle. Hänen noin sadan tuhannen kappaleen arkistoaan Tbilisin kirjallisuusmuseossa ei ole vielä kunnolla tutkittu. Hänen tuotantoaan on käännetty venäjäksi, ranskaksi, englanniksi ja saksaksi.


title: .jo

text: .jo on Jordanian Internet-maakoodi verkkotunnuksia varten. Se laadittiin vuonna 1994. Sitä hallinnoi NITC.


title: Paineilmajarru (ajoneuvo)

text: Paineilmajarru on ajoneuvon, yleensä kuorma-auton tai linja-auton, jarrujärjestelmä, jossa jarruvaikutus aikaansaadaan ja jossa sitä säädellään paineilmalla.Paineilmajarrujen korjaaminen on luvanvaraista. Lupaa ei kuitenkaan edellytetä päivittäisten huoltotoimenpiteiden lisäksi


title: Paineilmajarru (ajoneuvo)

text: Paineilmasäiliöihin tiivistyvä vesi on merkki ilmankuivaimen vajaatoiminnasta. Ilmankuivaimen suodatin on vaihdettava vuosittain. Virheellisesti suoritettava vaihtotoimenpide saattaa kovan paineen purkautuessa tuottaa kuulovaurion.


title: Aarno Kalela

text: Aarno Kalela (vuoteen 1935 "Cajander"; 25. tammikuuta 1908 Lammi – 29. maaliskuuta 1977 Helsinki) oli Helsingin yliopiston kasvitieteen professori vuosina 1946–1973. Hän tutki kasvillisuutta, kasvisystematiikkaa ja kasvimaantiedettä ja oli ikäpolvensa huomattavimpia suomalaisia kasvitieteilijöitä. Hän ohjasi "Pohjolan kasvit" -teossarjan suomalaisen laitoksen valmisteluja.


title: Aarno Kalela

text: Kalela väitteli tohtoriksi vuonna 1937. Hänet nimitettiin kasvimaantieteen ja kasvisystematiikan dosentiksi vuonna 1940. Kasvitieteen professorin virkaan hänet nimitettiin 1946 viran edellisen haltijan Kaarlo Linkolan kuoltua. Kalela jäi eläkkeelle vuonna 1973, ja hänen seuraajakseen nimitettiin Jaakko Jalas.


title: Aarno Kalela

text: Aarno Kalela oli pääministeri A. K. Cajanderin poika, metsäntutkimuslaitoksen johtaja Erkki Kalelan veli sekä professori Jorma Kalelan ja suurlähettiläs Jaakko Kalelan isä. Isä A. K. Cajander oli hänkin kasvitieteilijä ja Helsingin yliopiston metsätieteen professori.


title: A Social Grace

text:
A Social Grace on Psychotic Waltzin ensimmäinen studioalbumi, joka julkaistiin vuonna 1990.
Metal Blade Records julkaisi "A Social Gracen" uudestaan vuonna 2004 yhdessä yhtyeen uuden albumin "Mosquiton" kanssa. Paketti sisälsi myös bonus-dvd:n.


title: Bill Cosby Show

text:
Bill Cosby Show () on yhdysvaltalainen vuosina 1984–1992 valmistunut ja esitetty tilannekomediasarja. Sarja kertoi hyvin toimeentulevan tummaihoisen Huxtablen perheen tapahtumista. Huxtablen perheeseen kuului lääkäri-isä ja juristi-äiti sekä useita lapsia. Sarja oli erittäin suosittu USA:ssa. Suomessa sarjaa esitettiin 1980- ja 1990-luvulla MTV:llä ja myöhemmin MTV3-kanavalla. MTV3 Sarja esitti sen uusintana vuonna 2009. Amerikkalainen NBC hyllytti sarjan marraskuussa
2014, kun Bill Cosbyä epäiltiin monista raiskauksista.


title: Into the Everflow

text: Into the Everflow on toinen yhdysvaltalaisen Psychotic Waltz -yhtyeen neljästä albumista. Se julkaistiin vuonna 1992.


title: Into the Everflow

text: Metal Blade Records uudelleenjulkaisi "Into the Everflow’n" Psychotic Waltzin viimeisen "Bleeding"-albumin kanssa vuonna 2004.


title: Bob Holt

text: Bob Holt (28. joulukuuta 1928 – 2. elokuuta 1985) oli yhdysvaltalainen ääninäyttelijä, joka tuli tunnetuksi animaatiosarja "Doctor Dolittlen" nimiroolista. Hän oli myös 1980-luvulla Hulkin äänenä "The Incredible Hulk" -animaatiosarjassa.


title: Bob Holt

text: Holt aloitti uransa teatterin parissa ja teki samalla kaksi pientä elokuvaroolia elokuvissa "Julius Caesar" ja "The Great St. Louis Bank Robbery". Vuonna 1968 hän siirtyi ääninäyttelijäksi tehden kaikki äänet lyhytanimaatioon "Johnny Learns His Manners".


title: Bob Holt

text: Vuonna 1970 Holt sai ensimmäisen päärooliin animaatiosarjasta "Doctor Dolittle", jossa hän toimi sarjan päähahmon tohtori John Dolittlen äänenä. Hän teki 1970-luvulla useita rooleja lyhytanimaatioihin ja oli myös mukana Hanna-Barberan tuottamassa "The New Tom & Jerry Show’ssa".


title: Bob Holt

text: 1980-luvulla Holt jatkoi useiden lyhytanimaatioiden parissa ja lainasi ääntään "Smurffeihin" vuosina 1982–1985. Samalla hän oli Hulkin äänenä "The Incredible Hulk" -animaatiosarjassa, johon hän teki myös sivuääniä. Holt oli mukana myös "Challenge of the GoBotsissa".


title: Bob Holt

text: Holt kuoli sydänkohtaukseen Van Nuysissa, Kaliforniassa 56-vuotiaana.


title: Mosquito

text: Mosquito on kolmas yhdysvaltalaisen progressiivista metallia soittaneen Psychotic Waltz -yhtyeen neljästä albumista. Taktisten tyylien vaihtojen ansiosta se on fanien keskuudessa luultavasti yhtyeen albumeista suosituin.


title: Mosquito

text: Vuonna 2004 Metal Blade Records uudelleenjulkaisi "Mosquiton" yhdessä Psychotic Waltzin debyyttialbumin "A Social Gracen" kanssa. Paketti sisältää myös bonus-dvd:n.


title: Gerda Lerner

text: Gerda Lerner (30. huhtikuuta 1920 – 2. tammikuuta 2013) oli historioitsija, joka loi uransa pääasiassa naishistorian alalla. Hän julkaisi uransa aikana useita kirjoja, joiden joukossa on "The Creation of Patriarchy" (1986).


title: Gerda Lerner

text: Lerner, o.s. Kronstein, syntyi juutalaiseen perheeseen Wienissä, mutta pakeni natsiaikana Yhdysvaltoihin. Hän meni naimisiin teatteri-/elokuvaohjaaja Carl Lernerin kanssa ja liittyi Yhdysvaltain kommunistiseen puolueeseen. Hän sai tohtorinarvonsa Columbian yliopistosta vuonna 1966.


title: Gerda Lerner

text: 1980-luvun alussa Lerner toimi OAH:n (Organization of American Historians) puheenjohtajana. Hän työskenteli muun muassa Wisconsinin–Madisonin yliopistolla.


title: EF Education First (pyöräilytalli)

text: EF Education First (UCI-tunnus EFD) on yhdysvaltalainen maantiepyöräilyn ammattilaistalli. Joukkue jatkaa vuonna 2005 toimintansa aloittaneen UCI Continental -joukkue TIAA-CREF:n perinteitä. Vuosina 2007–2008 talli tunnettiin nimellä Slipstream-Chipotle. Talli kilpaili kauteen 2008 saakka pääsääntöisesti UCI Continental Circuits -sarjassa, mutta osallistui aika ajoin myös UCI ProTour -sarjan kilpailuihin. Kaudelle 2009 UCI myönsi joukkueelle ProTour-lisenssin ja se osallistuu ProTour-sarjaan.


title: EF Education First (pyöräilytalli)

text: GPS-järjestelmiä valmistava Garmin julkaisi sponsorisopimuksen kesäkuussa 2008, ja toimi tallin pääsponsorina kauden 2014 loppuun saakka. Joukkue ilmoitti elokuussa 2010 vaihtavansa pyöränvalmistajan Feltistä Cervéloon. Cervélo TestTeam lopetti toimintansa kauden 2010 jälkeen ja yhdistyi Garminin kanssa Garmin-Cervélo-talliksi. Kaudelle 2012 joukkueen toiseksi sponsoriksi tuli tietoturvayhtiö Barracuda Networks. Myöhemmin samalla kaudella joukkueen toiseksi nimisponsoriksi tuli elektroniikkayhtiö Sharp.


title: EF Education First (pyöräilytalli)

text: Tallin pääsponsori oli vuosina 2015–2017 yhdysvaltalainen polkupyöränvalmistaja Cannondale. Toisena sponsorina jatkoi vuoden 2015 ajan aiempi pääsponsori, Garmin. Ennen Ranskan ympäriajoa 2016 talli ilmoitti yhdistyvänsä australialaisen Drapac-tallin kanssa kauden loppuun mennessä. Vuodesta 2018 alkaen pääsponsorina on koulutusyhtiöiden ryhmä EF Education First.


title: EF Education First (pyöräilytalli)

text: Tallin sponsoreina ovat olleet myös Chipotle Mexican Grill, H30 ja Drapac. Tallin markkinoinnista on vastannut urheilun markkinointi- ja kehitysyhtiö Slipstream Sports, LLC, joka oli ennen Garminia tallin pääsponsori puolentoista vuoden ajan. Tallipäällikkönä toimii entinen ammattipyöräilijä Jonathan Vaughters.


title: EF Education First (pyöräilytalli)

text: Slipstream-Chipotle kilpaili vuonna 2007 pääasiassa Yhdysvalloissa. Kaudeksi 2008 talliin liittyi useita nimekkäitä ajajia, kuten David Millar, David Zabriskie, Christian Vande Velde, Magnus Bäckstedt ja Julian Dean. Helmikuisessa Kalifornian ympäriajossa Millar sijoittui kokonaiskilpailussa toiseksi ja Vande Velde kolmanneksi, lisäksi Slipstream-Chipotle voitti joukkuekilpailun.


title: EF Education First (pyöräilytalli)

text: Toukokuussa 2008 joukkue osallistui ensimmäistä kertaa "Grand Tour"'iin, Italian ympäriajoon, jossa Slipstream-Chipotle voitti ensimmäisenä kilpailupäivänä joukkueaika-ajoetapin. Tallin ajajista maaliviivan ylitti ensimmäisenä Vande Velde, joka sai näin ollen maglia rosa -paidan haltuunsa. Heinäkuussa Team Garmin-Chipotle osallistui Ranskan ympäriajoon, jossa Vande Velde sijoittui kokonaiskilpailussa viidenneksi.


title: EF Education First (pyöräilytalli)

text: Garmin-tallin Ryder Hesjedal voitti Italian ympäriajon 2012. Daniel Martin voitti Puolan ympäriajon 2010, Katalonian ympäriajon ja Liège–Bastogne–Liègen 2013 sekä Lombardian ympäriajon 2014. Johan Van Summeren voitti Pariisi–Roubaix'n 2011, Tyler Farrar Vattenfall Cyclassics -kilpailun 2009 ja 2010, Cameron Meyer Tour Down Underin 2011 ja Andrew Talansky Critérium du Dauphinén 2014.


title: Tarukeisarikala

text: Tarukeisarikala ("Pomacanthus navarchus") on keisarikaloihin kuuluva kala.


title: Tarukeisarikala

text:
Tarukeisarikala vaihtaa väriään nuoresta aikuiseksi muuttuessaan. Nuorena se muistuttaa muita keisarikaloja ja on pääväriltään sininen, valkoisten raitojen koristama kala. Aikuisen yksilön keskivartaloon muodostuu appelsiininkeltainen alue, jota reunustavat vaaleansiniset raidat. Se kasvaa luonnossa noin 28 cm pitkäksi ja jää akvaariossa usein pienemmäksi.
Tarukeisarikala on kotoisin Indopasifiselta merialueelta.


title: Tarukeisarikala

text: Tarukeisarikala on melko rauhallinen kala, ja toisin kuin monia muita keisarikalalajeja, sitä voi pitää samassa altaassa selkärangattomien ja pitkäpolyyppisten korallien kanssa. Se ei myöskään kiusaa itseään pienempiä kaloja.


title: Tarukeisarikala

text: Tarukeisarikala syö luonnossa sienieläimiä ja muita rantavesien selkärangattomia. Akvaariossa ruokkiminen voi olla ongelma, sillä kaikki yksilöt eivät huoli valmisruokia.


title: Children of Mana

text: Children of Mana() on Nex Entertainmentin Nintendo DS:lle kehittämä toimintaroolipeli, joka ilmestyi vuonna 2006. Pelin julkaisi Japanissa Square Enix, Pohjois-Amerikassa ja Euroopassa taas Nintendo. "Children of Mana" on ensimmäinen osa "Seiken densetsu" -sarjaan kuuluvassa "World of Mana" -kokoelmassa.


title: Children of Mana

text: "Children of Manan" tarina etenee, kun pelaaja päihittää luolastoissa kohtaamiaan vihollisia. Luolastoon voidaan päästään valitsemalla se pelin maailmankartalta. Tämän jälkeen flammie-lohikäärme kuljettaa pelihahmot aloituspaikkana toimivasta Mana-kylästä valittuun päämäärään. Edetäkseen luolaston kerroksesta seuraavaan pelaajan on löydettävä hohdepisarana () tunnettu esine ja asetettava se hohdekaivoksi () kutsuttuun pylvääseen. Viimeisessä kerroksessa kohdataan kyseisen luolaston päävastus. Jo vierailtuihin luolastoihin voidaan palata suorittamaan NPC-hahmojen antamia sivutehtäviä. Niiden yhteydessä luolastot muuttuvat hieman erilaisiksi ensimmäisestä käyntikerrasta esimerkiksi kerrosten määrän ja vihollisten muodossa.


title: Children of Mana

text: Pelin langattomaan moninpeliin voi osallistua kerralla enintään 4 pelaajaa. Pelikerran aloittanut pelaaja voi jatkaa pelin tarinaa moninpelissä saavuttamastaan kohdasta. Muut pelaajat taas aloittavat yksinpelin paikasta, jossa he olivat ennen moninpeliin liittymistä. Moninpelin aikana hankittu hahmokehitys ja pelin tarinaan liittymätön esineistö kuitenkin tallentuvat kaikkien pelaajien yksinpeliin.


title: Children of Mana

text: Illusian saarella sijatsee ihmisten hyvinvointiin vaikuttava Mana-puu. Vuosia sitten puu kohtasi monia uhreja vaatineen onnettomuuden, jolta maailma lopulta pelastui Mana-miekkaa käyttäneen tytön ja pojan ansiosta. Mana-kylässä asuvat Ferrik, Tamber, Poppen ja Wanderer jäivät orvoiksi tapahtuman seurauksena. Vartuttuaan he päättävät lähteä kylästään ottamaan selvää tapaturman taustoista.


title: Lissut (albumi)

text: Lissut on 14. toukokuuta 2008 ilmestynyt, oululaisen Lissut-duon debyyttialbumi. Albumilta julkaistiin singlet "Pissikset" ja "Hippa" vuonna 2007, joista ensimmäinen debytoi Suomen virallisen listan sijalla 19. Albumin kappaleista "Pissikset" ja "Me mennään" on tehty musiikkivideo. Albumi ja singlet on julkaistu UHO Production -levymerkillä.


title: Nicola Cabibbo

text: Nicola Cabibbo (10. huhtikuuta 1935 – 16. elokuuta 2010) oli italialainen fyysikko. Hän toimi vuodesta 1993 Paavillisen tiedeakatemian puheenjohtajana.


title: Nicola Cabibbo

text: Cabibbo työskenteli muun muassa Rooman Sapienza-yliopistolla. Hänestä tuli vuonna 1982 Yhdysvaltain kansallisen tiedeakatemian jäsen. Vuosina 1983–1992 hän toimi Istituto Nazionale di Fisica Nuclearen johdossa.


title: Richard Dubelman

text: Richard Dubelman (1. tammikuuta 1930 – 1. heinäkuuta 1999 Englewood Cliffs, New Jersey) oli yhdysvaltalainen elokuvatuottaja, joka kirjoitti nuortenkirjan "Holly Hobbie – Kadonnutta etsimässä" (1980).


title: Debi Derryberry

text:
Debi Derryberry (s. 1967 Indio, Kalifornia) on yhdysvaltalainen ääninäyttelijä, joka tunnetaan parhaiten ääniroolistaan Roni Neutronina.
__notoc__


title: Debi Derryberry

text: Derryberry kasvoi hiljaisessa yhteiskunnassa Indiossa, Kaliforniassa vuonna 1967. Hän kiinnostui hyvin nuorena musiikista ja sai ensimmäisen kitaransa 9-vuotiaana, jonka myötä Berryberry aloitti harjoittelemaan itse soittamista ja lauluntekemistä. High Schoolissa hän oli muun muassa koulunsa voimistelu joukkueen kapteeni ja kuului oppilashallitukseen. Myöhemmin valmistuttuaan UCLA:sta Derryberry hankki itselleen kiinteistönvälittäjän lisenssin. Hän muutti Nashvilleen etsiäkseen itselleen uusia haasteita ja ryhtyi viemään musiikin harrastustaan enemmän esiintymisen pariin. Vietettyään kolme vuotta Nashvillessä Derryberry palasi takaisin Los Angelesiin, jolloin hänen agenttinsa otti yhteyttä ja kysyi Derryberryltä kiinnostusta ääninäyttelemisestä.


title: Debi Derryberry

text: Ensimmäisiä äänirooleja Derryberry teki videopeliin ja animaatiosarjaan Pilipalipilotit vuonna 1990. Tämän jälkeen hän teki myös dubbauksia animeen ennen kuin sai uransa merkittävämmän roolin vuonna 2001 Nickelodeonin tuottamassa Oscar-ehdokkuuden saaneessa elokuvassa Roni Neutroni. Vuotta myöhemmin hän jatkoi roolissaan muun muassa Anniella ja Golden Reelillä palkitussa animaatiosarjassa Roni Neutroni. Lisäksi hän oli äänenä Yhdysvalloissa Cartoon Networkilla esitetyssä Zatch Bell -animesarjassa, josta Derryberry palkittiin American Anime -palkinnolla parhaasta dubbauksesta komediassa. Hän oli myös Uteliaassa Vilissä Gnocchi-kissan äänenä, sekä Nergal Jr. The Grim Adventures of Billy & Mandyssä. Hän lainasi äänensä vuonna 2008 Jim Carreyn tähdittämään animaatioelokuvaan Horton. Hän ääninäyttelee Crash Bandicoot pelissä Coco Bandicootia.


title: Debi Derryberry

text: Ääninäyttelemisen ohella Derryberry on toiminut laulajana ja lauluntekijänä perustamassaan country-yhtyeessä Honey Pig, jotka ovat muun muassa esiintyneet NBA otteluiden yhteydessä. Yhtyeen viimeisin levy julkaistiin helmikuussa 2008.


title: Debi Derryberry

text: Derryberry on naimisissa Harvey Jordanin kanssa ja heillä on yksi lapsi.


title: Jean Kent

text: Joan Mildred Summerfield eli Jean Kent (21. kesäkuuta 1921 – 30. marraskuuta 2013) oli brittiläinen näyttelijä. Hän syntyi Lontoossa, Englannissa. Hän esiintyi uransa aikana useissa televisiosarjoissa ja elokuvissa; jälkimmäisten joukossa oli Anthony Asquithin ohjaama "Miehen varjo" (1951).


title: Finch (yhdysvaltalainen yhtye)

text: Finch on vuonna 2000 perustettu yhdysvaltalainen yhtye, joka on julkaissut kaksi levyä: "What It Is to Burn" (2000) ja "Say Hello to Sunshine" (2005).


title: Finch (yhdysvaltalainen yhtye)

text: Jälkimmäiseltä levyltä on kappale "Ink" päässyt EA:n peleihin: Burnout Revenge, Burnout Legends, NHL 06 ja Madden NFL 06.


title: Etapit 1–10 Italian ympäriajossa 2008

text: Vuoden 2008 Italian ympäriajon etappien 1–10 tulokset:


title: La'cryma Christi

text: La'cryma Cristi on hajonnut japanilainen rockyhtye. Laulajana toimi Taka, kitaraa soitti Hiro (toinen kitaristi Koji ilmoitti 2005 helmikuussa jättävänsä yhteen), bassoa soitti Shuse ja rumpuja Levin. Yhtyettä on kuvailtu pop-rockiksi, mutta se sisältää myös monia muita elementtejä. Takan hento, mutta särmikäs ääni luo musiikkiin uniikin tunnelman.


title: La'cryma Christi

text: La'cryma Cristin hajottua yhtyeen jäsenet ovat edelleen aktiivisia musiikkipiireissä. Vokalisti Taka ja kitaristi Hiro ilmoittivat 2007 alkuvuodesta uuden yhtyeensä librairianin perustamisesta. Aiemmin yhtyeestä lähtenyt kitaristi Koji soittaa nykyään ALvino-yhtyeessä.


title: La'cryma Christi

text: "Albumit"


title: La'cryma Christi

text: "Singlet"


title: La'cryma Christi

text: "DVDt"


title: La'cryma Christi

text: "VHSt"


title: La'cryma Christi

text: "Demot"


title: Barney Danson

text: Barnett Jerome "Barney" Danson PC, CC, (s. 8. helmikuuta 1921 Toronto, Kanada – 17. lokakuuta 2011) oli kanadalainen poliitikko. Hänet valittiin liberaalipuolueesta eduskuntaan vuoden 1968 vaaleissa.


title: Barney Danson

text: Toisessa maailmansodassa toisen silmänsä menettänyt Danson toimi vuosina 1976–1979 liittovaltion puolustusministerinä.


title: Barney Danson

text: Danson nimitettiin Order of Canadan upseeriksi vuonna 1996 ja sitten vuonna 2007 "companioniksi". Vuonna 2007 hänestä tehtiin lisäksi Ranskan Kunnialegioonan ritari. Hän on Ordre National du Mériten upseeri.


title: On pakko vatkaa

text: On pakko vatkaa – Johanna Anthology 1985–1993 on suomalaisen Kari Peitsamon Skootteri -yhtyeen kokoelmalevy. Johanna Kustannus julkaisi sen 11. kesäkuuta 2008. Kokoelma sisältää yhtyeen suosituimmat kappaleet vuosilta 1985-1993.


title: On pakko vatkaa

text: Viikkoa ennen kokoelmaa ilmestyi Rocket Recordsin julkaisemana Skootterin uusi studioalbumi "Liskon laki".


title: Vektori (täsmennyssivu)

text: Vektori voi viitata:


title: Ross Alexander

text: Ross Alexander (27. heinäkuuta 1907 – 2. tammikuuta 1937) oli yhdysvaltalainen näyttelijä. Hän syntyi Brooklynissä, New Yorkissa.


title: Ross Alexander

text: Alexander aloitti uransa Broadwaylla ja teki elokuvadebyyttinsä ("The Wiser Sex") vasta vuonna 1932. Myöhempien elokuvien joukossa ovat "Kesäyön unelma" (1935) ja "Kapteeni Blood" (1935).


title: Ross Alexander

text: Alexanderin elämä päättyi itsemurhaan 29 vuoden iässä. Viimeinen elokuva, "Ready, Willing and Able", ilmestyi vasta hänen kuolemansa jälkeen.


title: Kaija Ikävalko

text: Katri ”Kaija” Ikävalko (o.s. Mäkelä; 18. huhtikuuta 1918 Helsinki – 21. syyskuuta 2015 Lahti) oli suomalainen taidemaalari. Hän syntyi Helsingissä ja debytoi Lahdessa vuonna 1948. Hän kuului Taidemaalariliittoon varsinaisena jäsenenä ja oli myös Kuvataiteilijasenioreitten perustajajäsen.


title: Tea Helenelund

text: Tea Regina Emilia Helenelund (18. helmikuuta 1917 Sulva – 17. joulukuuta 2010 Vaasa) oli suomalainen kuvanveistäjä.


title: Tea Helenelund

text: Tea Helenelund opiskeli Suomen taideakatemian koulussa vuosina 1944 – 1947. Hän debytoi Helsingissä vuonna 1952.


title: Tea Helenelund

text: Helenelund tunnetaan muun muassa lukuisista lapsiaiheisista pronssipatsaistaan, sekä julkisista veistoksistaan. Vaasassa niitä ovat muun muassa Kasarmintorin "Lottapatsas" (2005), Inkerinpuiston "Liikenteessä kuolleiden lasten muistomerkki" (1955) ja "C.A. Setterbergin muistomerkki" Kirkkopuistikolla (1996).


title: Tea Helenelund

text: Helenelund teki paljon lapsiaiheisia, pienikokoisia pronssipatsaita. Häneltä tunnetaan yli 300 maalausta tai veistosta. Helenelund toimi myös kuvaamataidonopettajana vuoteen 1973 saakka.


title: Tea Helenelund

text: Helenelundille myönnettiin Vaasan kaupungin kulttuuripalkinto vuonna 2007. Hän oli Kuvanveistäjäliiton varsinainen ja kunniajäsen, sekä Kuvataiteilijaseniorit ry:n kunniajäsen.


title: Lennart Leskinen

text: Uuno Lennart Leskinen (17. tammikuuta 1921 – 2005) oli suomalainen taidemaalari. Hän syntyi Turussa ja debytoi Helsingissä vuonna 1952.


title: Lennart Leskinen

text: Leskinen opiskeli Vapaassa taidekoulussa (1946), Taideteollisessa oppilaitoksessa (1946–1947) ja Suomen Taideakatemian koulussa (1947–1951).


title: Lennart Leskinen

text: Hän oli Taidemaalariliiton varsinainen jäsen sekä Kuvataiteilijaseniorit ry:n perustaja- ja kunniajäsen.


title: Lennart Leskinen

text: Leskinen oli naimisissa taidemaalarikollegansa Saija Leskisen (k. 2003) kanssa. Taidemaalari Leo Leskinen on heidän poikansa.


title: Operaatio Wunderland

text: Operaatio Wunderland () oli toisen maailmansodan aikainen operaatio 16. elokuuta – 5. lokakuuta 1942. Saksan laivaston tavoittena oli Neuvostoliitolle tärkeiden satamien tuhoaminen Barentsinmerellä.


title: Operaatio Wunderland

text: Operaatiota suorittamaan lähtivät Narvikin satamasta raskas risteilijä "Admiral Scheer", hävittäjät "Z16 Friedrich Eckoldt", "Z15 Erich Steinbrinck" ja "Z4 Richard Beitzen" ja sukellusveneet "U-601" ja "U-251". Osastoa johti "Admiral Scheerin" komentaja kommodori Wilhelm Meendsen-Bohlken.


title: Rubiiniraputokko

text:
Rubiiniraputokko ("Amblyeleotris guttata") on tokkoihin kuuluva kala.
__notoc__
Rubiiniraputokko kasvaa noin 11 cm pitkäksi. Sen puikkomainen vartalo on pohjaväriltään vaaleanruskea, siinä on vaaleampia pilkkuja ja selviä oransseja täpliä. Silmät kohoavat kulmikkaan pään yläpuolelle. Rintaevät ovat kuten muillakin tokoilla voimakkaat.


title: Rubiiniraputokko

text: Rubiiniraputokko elää luonnossa Tyynenmeren länsiosissa.


title: Rubiiniraputokko

text: Rubiiniraputokko kaivautuu mielellään ainakin pyrstöosaltaan hiekkaan. Se puolustaa reviiriään, mutta on harvoin aggressiivinen. Rubiiniraputokko voi elää symbioottisessa suhteessa samassa hiekkakuopassa tai kolossa suunnilleen samankokoisten pistoolirapujen ("Alpheus sp.", ainakin "Alpheus ochrostriatus")kanssa.


title: Rubiiniraputokko

text: Rubiiniraputokot syövät eläinplanktonia ja pieniä pohjassa mönkiviä selkärangattomia.


title: Rubiiniraputokko

text: Rubiiniraputokkoja pidetään meriakvaarioissa, joissa on paljon uintitilaa ja korallihiekkapohja. Ne eivät näyki koralleja, joten ne käyvät myös riutta-akvaarioon. Ne syövät akvaarioissa lihaisaa pakasteruokaa.


International Humanist and Ethical Union (IHEU, Kansainvälinen humanistinen ja eettinen liitto) on maailmanlaajuinen humanistien keskusliitto. Se perustettiin Amsterdamissa vuonna 1952. Liittoon kuuluu yli sata humanistista, rationalistista, sekularistista, ateistista tai Eettisen kulttuurin liikkeeseen kuuluvaa järjestöä. Liitto ilmoittaa päätavoitteekseen humanistisen maailman, jossa ihmisoikeuksia kunnioitetaan.


title: International Humanist and Ethical Union

text: IHEU on alueensa asiantuntijaraportoija Unescossa, Unicefissa, WHO:ssa sekä Euroopan neuvostossa ja Euroopan parlamentissa. IHEU julkaisee "International Humanist News" -lehteä, joka ilmestyy neljä kertaa vuodessa.


title: Sandvikenin kunta

text: Sandvikenin kunta () on Gävleborgin läänissä sijaitseva Ruotsin kunta. Maakuntajaossa se kuuluu Gästriklandiin. Kunnan keskustaajama on Sandviken. Sekä kunta että keskustaajama ovat väkiluvultaan lääninsä toiseksi suurimmat heti Gävlen jälkeen.


title: Sandvikenin kunta

text: Kunnan maapinta-ala on 1 165,78 neliökilometriä (1.1.2016) ja asukasluku 38 314 henkeä (31.12.2015).


title: Sandvikenin kunta

text: Sandvikenin taajama sai alkunsa vuonna 1862, kun tulevaa rautatehdasta alettiin rakentaa. Kunnan alueella sijaitsee myös vanha Högbon rautaruukki.


title: Sandvikenin kunta

text: Vuonna 2007 kunnassa oli 88,52 km² peltoa, joten saman ajankohdan maapinta-alaan vertaamalla saadaan peltojen osuudeksi 7,6 prosenttia kunnan maapinta-alasta.


title: Sandvikenin kunta

text: Vuonna 1916 Ovansjön maalaiskuntaan perustettiin Storvikin taajaväkinen yhdyskunta. Se erotettiin vuonna 1924 Storvikin kauppalaksi. Högbon maalaiskunnasta erotettiin vuonna 1927 alue Sandvikenin kauppalaksi. Vuonna 1943 Sandviken muutettiin kaupungiksi, ja jäljelle jäänyt osa Högbosta liitettiin siihen. Vuoden 1952 kuntauudistus ei muuttanut kuntajakoa alueella. Vuonna 1971 muodostettiin Sandvikenin kunta yhdistämällä kaupunki, Storvikin kauppala sekä Järbon, Ovansjön, Årsundan ja Österfärnebon maalaiskunnat. Sandvikenin kaupungista tuli uuden kunnan keskustaajama.


title: Sandvikenin kunta

text: Nykyinen vaakuna on entisen Sandvikenin kaupungin vaakuna. Storvikin kauppalalla ei ollut omaa vaakunaa, mutta kaikilla alueen maalaiskunnilla oli.


title: Sandvikenin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 743 Suomessa syntynyttä, mikä vastasi 2,0 prosenttia kunnan väestöstä.


title: Sandvikenin kunta

text: Vielä vanhempien vuoden 1984 lopun tietojen mukaan 4,7 prosenttia kunnan asukkaista oli ulkomailla syntyneitä. Tuolloin kunnassa asui 1 097 Suomessa syntynyttä, mikä vastasi 2,7 prosenttia kunnan väestöstä.


title: Sandvikenin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 186 128 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 68 000 kruunua.


title: Sandvikenin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Sandvikenin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Sandvikenin kunta

text: Kunnassa on 11 taajamaa, joiden osuus kunnan väestöstä vuoden 2010 lopussa oli 85,3 prosenttia. Taajamien ulkopuolella asui tuolloin 5 412 asukasta. Seuraavassa on lueteltu kunnan alueella sijaitsevat taajamat väkilukuineen:


title: Sandvikenin kunta

text: Kunnan keskustaajama on lihavoitu.


title: Sandvikenin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Sandvikenin kunta

text: Luettelossa mainituista taajamista Stensätra, Östanbyn ja Östanå ovat sittemmin kasvaneet yhteen Sandvikenin taajaman kanssa.


title: Sandvikenin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Sandvikenin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Sandvikenin kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Sandvikenin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Sandvikenin kunnanvaltuustossa vuodesta 1973 lähtien.


title: Sandvikenin kunta

text: Vuodesta 2016 alkaen kunta on jaettu seuraaviin piireihin:


title: Sandvikenin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Sandvikenin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Ninetto Davoli

text: Giovanni "Ninetto" Davoli (s. 11. lokakuuta 1948) on italialainen näyttelijä. Hän tuli tunnetuksi rooleistaan varsinkin Pier Paolo Pasolinin elokuvissa.


title: Enonvesi (Mäntyharju)

text: Enonvesi on järvi Mäntyharjun ja Pertunmaan kuntien alueilla Etelä-Savossa. Enonvesi muodostaa Ylä-Rievelin kanssa pinnankorkeudeltaan samalla tasolla olevan järven, jonka eteläinen osa se on. Järvien yhteinen pinta-ala on 33,51 km².


title: Enonvesi (Mäntyharju)

text: Enonvesi on kirkasvetinen ja rehevyystasoltaan karu. Happiongelmia ei ole järvessä havaittu. Virkistyskäyttö- ja yleisen käyttökelpoisuusluokituksen mukaan järvi kuuluu luokkaan erinomainen.


title: Seonbongin piirikunta

text: Seonbongin piirikunta (, hanja 先鋒郡, McCune-Reischauer "Sŏnbong-gun") on Korean demokraattisen kansantasavallan Raseonin erityiskaupunkiin kuuluva piirikunta. Mahdollisesti se on lakkautettu vuonna 2000.


title: Seonbongin piirikunta

text: Raseonin kaupunki muodostettiin vuonna 1993 yhdistämällä Rajinin kaupunki ja Seonbongin piirikunta. Se tunnettiinkin pitkään yhdistelmänimellä "Rajin-Seonbong". Seonbongiin perustettiin satama vuonna 1909 ja vuonna 1912 se avattiin kansainväliselle kaupalle. Japanin miehityskaudella se toimi kauttakulkusatamana Kiinan koillisosiin. Vuoteen 1981 saakka paikkakunta tunnettiin nimellä "Unggi" (, hanja 雄基). Se sijaitsee Rajinin pohjoispuolella 25 kilometriä Tumenjoen suulta.


title: Seonbongin piirikunta

text: Seonbongilla on erityisasema kansainvälisen, vapaan kaupan alueena Pohjois-Koreassa. Seonbong on toiminut vuodesta 1991 lähtien kansainvälisen kaupan satama-alueena yhteistyössä Mongolian, Venäjän, Kiinan ja Etelä-Korean kanssa ja on osa Tumenjoen kehittämisohjelmaa. Venäjä ja Kiina ovat investoineet suuria summia Seonbongin kehittämiseksi ja sähköistämiseksi, ja liikenneyhteyksiä molempiin maihin on rakennettu vuodesta 2011 lähtien.


title: Seonbongin piirikunta

text: Erään lähteen mukaan piirikunta jakaantui vuonna 1997 Seonbongin maaseutukaupunkiin ("eup"), kahteen työläisten alueeseen ("rodongjagu") ja kymmeneen kylään ("ri"). Vuonna 2000 Seonbongin maaseutukaupunki jaettiin ilmeisesti piirikunnan lakkauttamisen yhteydessä neljään kaupunginosaan ("dong").


title: Emmanuel Wamala

text: Emmanuel Wamala (s. 15. joulukuuta 1926) on ugandalainen roomalaiskatolinen arkkipiispa ja kardinaali. Pietro Sigismondi vihki hänet diakoniksi 15. elokuuta 1957 ja papiksi 21. joulukuuta 1957. Hän sai nimityksen Kiyinda-Mityanan hiippakunnan piispaksi 17. heinäkuuta 1981. Piispaksi vihkiminen seurasi 22. marraskuuta. Pääkonsekraattorina toimi Emmanuel Kiwanuka Nsubuga, jota avustivat Adrian Kivumbi Ddungu ja Josef Stimpfle.


title: Emmanuel Wamala

text: 21. kesäkuuta 1988 Wamala nimitettiin Kampalan arkkihiippakunnan koadjuuttoriarkkipiispaksi, ja 8. helmikuuta 1990 hänestä tuli sen arkkipiispa. Kardinaaliksi hänet valittiin 26. marraskuuta 1994, jolloin hänet nimitettiin Santo Ugon kardinaalipapiksi. Hän osallistui uuden paavin valintaan vuoden 2005 konklaavissa. Hän toimi Kampalan arkkipiispana, kunnes jäi eläkkeelle 19. elokuuta 2006.


title: Samu Sirkan joulutervehdys

text: Samu Sirkan joulutervehdys () on Disneyn piirrettyjen elokuvien kooste alkujaan vuodelta 1958. Ohjelma on alun perin 19. joulukuuta 1958 esitetty jakso sarjasta Disneyn ihmeellinen maailma.


title: Samu Sirkan joulutervehdys

text: Samu Sirkan joulutervehdys on kuulunut perinteiseen joulunpyhien televisio-ohjelmistoon muun muassa Suomessa, Ruotsissa ja Tanskassa jo vuosikymmenten ajan. Suomessa se perinteisesti esitetään jouluaattona Kolmoskanava ja MTV3-kanavalla. Kokoelmassa on sekä lyhyitä animaatiotarinoita, joista osa vaihtelee ohjelman valmistusvuoden mukaan, että otteita pidemmistä Disney-elokuvista. Ohjelmaan on myös lisätty näyteotos kyseisen vuoden Disney-animaatiouutuudesta.


title: Samu Sirkan joulutervehdys

text: Ruotsissa nousi kohu vuonna 2012, kun vuosikymmeniä esitetystä versiosta poistettiin rasistiseksi koettu katkelma jossa esiintyi tummaihoinen nukke.


title: Kolau Nadiradze

text: Kolau Nadiradze (, 1895–1991) oli georgialainen runoilija ja georgialaisen symbolismin viimeinen edustaja.


title: Kolau Nadiradze

text: Nadiradze syntyi ja sai koulutuksensa Kutaisissa, Georgiassa (joka kuului silloin Venäjän keisarikuntaan), ja opiskeli lakia Moskovan yliopistossa vuosina 1912–1916. Palattuaan Georgiaan hänen ensimmäiset säkeensä julkaistiin vuonna 1916 georgialaisessa symbolistilehdessä "Tsisperi qantsebi" ("Siniset sarvet"). Runo "Otsneba Sakartveloze" (, "unelma Georgiasta") merkitsi hänet yhdeksi sukupolvensa lupaavista runoilijoista. Hän tuli nopeasti modernismin, erityisesti Émile Verhaerenin, vaikutuksen piiriin ja nousi yhdeksi georgialaisen Siniset sarvet -symbolistiryhmän johtohahmoista. Hänen varhaiselle runoudelleen luonteenomaista oli toivottomuus, juuri ennen maan lyhytaikaista itsenäisyyttä vuosina 1918–1921 ja puna-armeijan hyökkäystä vuonna 1921. Juuristaan huolimatta Nadiradzen kyky välttää selkeitä poliittisia teemoja salli hänen mukautua kommunismin ideologisiin vaatimuksiin vähemmän traumaattisesti kuin muiden Sinisten sarvien jäsenten. Kuitenkin vuonna 1937 Nadiradze pelastui Stalinin vainoilta vain sattumalta: Nadiradze pidätettiin yhdessä symbolistikollegansa Sergo Kldiašvilin kanssa, mutta heidän NKVD:n kuulustelijansa joutui itsekin pidätetyksi ja heitä koskevat tiedot hukkuivat.


title: Kolau Nadiradze

text: Neuvostoliiton aikana Nadiradze kirjoitti pääasiassa isänmaallista runoutta ja proosaa, kääntäen Puškinin, Buninin, Balmontin, Blokin, Verlainen ja Isaakianin tuotantoa. Perestroikan vuosina jo 90-vuotiaaksi ehtinyt runoilija sai takaisin nuoruuden vapautensa ja julkaisi tuotantoa, jonka hän oli torjunut 70 vuotta aikaisemmin, huomattavimmin runon "25 tebervali" (, "25. helmikuuta"), lyhyen reaktion vuoden 1921 bolševikkien vallankaappaukseen, jota hän vertasi ryhmän Juudaksia pystyttämään Golgataan.


title: Kynortas

text: Kynortas () tai Kynortes oli kreikkalaisessa mytologiassa Spartan kuningas. Hän oli Amyklaan poika ja Oibaloksen isä. Jotkut ovat pitäneet häntä myös Periereen isänä Aioloksen sijasta.


title: William Garwood

text: William Garwood (28. huhtikuuta 1884 – 28. joulukuuta 1950) oli yhdysvaltalainen näyttelijä ja elokuvaohjaaja. Hän syntyi Springfieldissä, Missourissa.


title: William Garwood

text: Vaikka Garwoodilla oli myös muita lahjoja (varsinkin urheilussa), hän päätti aloittaa uran teatterissa. Läpi 1910-luvun hän oli kuuluisa mykkäelokuvien tähtenä; vuosikymmenen jälkimmäisellä puoliskolla hän ohjasi useita elokuvia itsekin.


title: William Garwood

text: Viimeiseksi työksi jäi "Proxy Husband" (1919). Garwood sekä ohjasi sen että esiintyi sen tähtiroolissa Violet Mersereaun kanssa. Hän kuoli Los Angelesissa, Kaliforniassa 66-vuotiaana oltuaan jo pitkään poissa elokuvien parista.


title: William Garwood

text: William Davis Garwood, Jr. syntyi Springfieldissä, Missourissa. Hän kävi Springfieldissä julkista koulua ennen siirtymistään New Mexicoon 15-vuotiaana. Hän palasi takisin Springfieldiin opiskellakseen Duryn yliopistoon, jossa hänelle myönnettiin palkintoja hänen kyvyistään lukemisessa ja kirjallisuudessa. Druryssä Garwood juoksi 91 metriä pitkän radan 10,20 sekunnissa ja hän myös pelasi jalkapallojoukkueessa.


title: William Garwood

text: Garwood aloitti näyttelijäuransa vuonna 1903 Denverin Elitchin puutarhan Lakeside-teatterissa. Hän muutti New Yorkiin vuonna 1905, jossa hän työskenteli Virginia Harnedin kanssa, minkä jälkeen hän liittyi Frohmanin johtoon Mizpahin alkuperäisessä tuotannossa. Myöhemmin hän oli Kyrle Bellewin kanssa Brigadier Girardissa ja S. Miller Kentin kanssa Rafflesissä.


title: William Garwood

text: Marraskuussa 1909 Garwood liittyi Thanhouser Companyyn New Rochellen New Yorkissa ja hänet nähtiin ensimmäisen kerran elokuvassa Thanhouser vuonna 1910.


title: William Garwood

text: 30. huhtikuuta 1913 Thanhouser-yhtiö muutti Los Angelesiin New Yorkiin, mutta Garwood pysyi samassa Los Angelesin studiossa, jonka osti Majestic Motion Picture Company ja tuli Francelia Billingtonin ja Fred Macein kanssa kolme esillä olevaa tähteä New Majestic -elokuvissa. 21. maaliskuuta 1914 Garwood jätti New Majestic studion ja hän allekirjoitti sopimuksen American Studiosin kanssa, jossa hän esiintyi Vivian Richin johdolla ja Sidney Ayresin johdolla hänen ensimmäinen elokuvassa American Studiosilla.


title: William Garwood

text: Garwood jätti American Studiosin kahdeksan kuukauden kuluttua ja allekirjoitti kaksivuotisen sopimuksen Universal Studiosin kanssa toukokuun lopulla vuonna 1914. Garwoodn ensimmäinen kuva Universalille oli On Dangerous Ground, joka julkaistiin vuonna 1915. Tällä kertaa Garwood suosio oli noussut ja hänestä tuli suosittu mies. Tänä aikana hän työskenteli yksinomaan suosituimman näyttelijän kanssa, Violet Mersereaunin, jonka kanssa hän esiintyi useissa lyhytelokuvissa.


title: William Garwood

text: Seuraavien neljän vuoden ajan hän oli mukana useissa elokuvissa sekä näytelmissä että ohjaajana.


title: William Garwood

text: Garwood oli elinikäinen poikamies, eikä hänellä ollut lapsia.


title: William Garwood

text: Garwood omisti useita kiinteistöjä; hän omisti suuren karjatilan lähellä Los Angelesin merenrantaa. Hän osti myös maatilan Santa Barbarasta. Vuonna 1914 hän osti kuuden huoneen bungalowin Whittierissä Kaliforniasta.


title: William Garwood

text: Kiinteistöjen ja puutarhanhoitopalvelujen lisäksi Garwood oli kiinnostunut geologiasta pienestä asti ja hän vietti useita viikonloppuja mineraalien esittelyyn. Hän oli myös innokas moottoriurheilija.


title: William Garwood

text: William Garwood kuoli 66-vuotiaana 18. joulukuuta 1950 Los Angelesissa alkoholismista johtuvan maksakirroosin takia.


title: Violet Mersereau

text: Violet Mersereau (2. lokakuuta 1892 – 12. marraskuuta 1975) oli yhdysvaltalainen näyttelijä. Hän tuli tunnetuksi mykkäelokuvien tähtenä, jona hän työskenteli vuosina 1908–1926.


title: Violet Mersereau

text: Mersereau syntyi New Yorkissa ja kuoli 83-vuotiaana Plymouthissa, Massachusettsissa.


title: Christian Vande Velde

text: Christian Vande Velde (käytetään myös kirjoitusasua Christian Vandevelde) (s. 22. toukokuuta 1976 Lemont) on yhdysvaltalainen maantiepyöräilijä, joka kilpaili ammattilaisena 1998–2013.


title: Christian Vande Velde

text: Vande Velde toimi ammattilaisuransa alkupuolella pääasiassa apuajajan tehtävissä. Hän avusti muun muassa Lance Armstrongia kahdessa Ranskan ympäriajossa. Vuoden 1999 "Tour de France"'ssa Vande Velde kantoi nuorten kilpailun johtajan maillot blanc -paitaa.


title: Christian Vande Velde

text: Vuoden 2008 Italian ympäriajossa Vande Velden talli, joka tuolloin tunnettiin nimellä Slipstream-Chipotle, voitti ensimmäisenä kilpailupäivänä ajetun joukkueaika-ajon. Vande Velde ylitti tallin ajajista maalilinjan ensimmäisenä saaden kokonaiskilpailun johtajan maglia rosa -paidan haltuunsa.


title: Christian Vande Velde

text: Vande Velde sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal Service teamin dopingskandaaliin. Hän menetti kaikki kilpailutuloksensa 4. kesäkuuta 2004 – 30. huhtikuuta 2006 väliseltä ajalta. Kilpailukiellon jälkeen hän palasi Garmin-talliin.


title: Karjalan Kansalaisliitto

text: Karjalan Kansalaisliitto oli vuonna 1917 Viipurissa perustettu porvarillinen, heimoaktivistinen, antikommunistinen, isänmaallinen ja äärioikeistolainen järjestö, joka pyrki luomaan yhteisen porvaririntaman Viipurissa ja sen lähiseuduilla. Vaikka Karjalan Kansalaisliitto oli alun perin paikallisjärjestö, oli sillä varsinkin 1920-luvulla oma vahva vaikutusvaltansa oikeiston ja aktivistien piirissä erityisesti Karjalassa. Järjestöllä oli läheiset suhteet Kansalliseen Kokoomuspuolueeseen. Sen piirissä toimi useita eri kokoomuspoliitikkoja, esimerkiksi Viipurin kaupunginjohtaja, kansanedustaja Arno Tuurna ja kansanedustaja Erkki Paavolainen. Toiminnassa tai sen liepeillä oli myös useita aikansa älymystön ja kulttuuripiirin edustajia.


title: Karjalan Kansalaisliitto

text: Karjalan Kansalaisliitto oli yksi itsenäistymisen alkuvuosina perustetuista aktivistisista järjestöistä. Ensi kerran se nousi esiin, kun se kutsui 20. tammikuuta 1918 mm. (Itä-)Karjalan suojeluskuntapäällikön Paavo Susitaipaleen johtamat Karjalan suojeluskunnat Viipuriin Woldemar Hägglundin johtamien alakynteen jääneiden suojeluskuntalaisten avuksi. Edeltävänä iltana punaiset olivat ottaneet haltuunsa kaupungin. Liiton johtaja Leander Ikonen ja sihteeri Väinö Puhakka murhattiin Viipurin lääninvankilan joukkomurhassa 27.4.1918.


title: Karjalan Kansalaisliitto

text: Sisällissodan jälkeen Karjalan Kansalaisliitto suuntasi kiinnostuksensa heimotyöhön. Kansalaisliittoa johti kesästä 1918 lähtien lääkäri Gustaf Winter, jonka vaimo oli kotoisin Repolasta. Sen heimoaktivistiseksi elimeksi perustettiin tammikuussa 1919 alaosasto Karjalan Kansalaisliiton Itä-Karjalan komitea, joka oli itse asiassa jossain määrin tunnetumpi kuin kantajärjestönsä. Karjalan Kansalaisliiton Itä-Karjalan komitea tähtäsi heimosotien aikana muiden aktivististen järjestöjen tapaan Itä-Karjalan irrottamista Neuvosto-Venäjän yhteydestä. Karjalan Kansalaisliitto avusti rahallisesti heimoaktivisteja, teki valistustyötä ja painoi vapaan Itä-Karjalan postimerkkejä. Liiton aktiivisimpia jäseniä oli vänrikki Walde Sario, joka teki heti kesällä 1918 tiedustelu- ja tilanteen selvittelymatkan Itä-Karjalaan. Tarton rauhan solmimisen jälkeen ja heimosotien aikakauden loputtua Itä-Karjalan komitea teki valistus- ja avustustyötä neuvostojoukkojen sortotoimia paenneiden karjalaispakolaisten keskuudessa.


title: Karjalan Kansalaisliitto

text: Karjalan Kansalaisliiton viimeiset aktiiviset ajat ajoittautuvat lapualaisvuosiin ja kristillis-isänmaallisen, oikeistolaisen ja kommunisminvastaisen liikehdinnän aikakaudelle. Järjestön lopettamisvuodesta ei ole tietoa, koska sen viimeiset toimintakertomukset päättyivät vuoteen 1935, jolloin ilmestyi Itä-Karjalan komitean vuoteen 1934 ulottunut toimintakertomus. Syksyllä 1929 Karjalan Kansalaisliitto sai tehtäväkseen järjestää kommunisminvastaisia kansalaiskokouksia. Tehtävänantajasta ei ole tietoa. Karjalan Kansalaisliitto järjestikin Sortavalassa Lapuan ensimmäisen kokouksen aattona 30. marraskuuta 1929, mikä pohjusti Lapuan liikkeenä tunnetun koko maan kattavan äärioikeistolaisen liikkeen alkavaa toimintaa. Karjalan Kansalaisliitto olikin yhtenä ideologisena toimijana mukana kansanliikkeen toiminnassa. Lokakuun 1930 vaaleja ennen järjestö teki työtä luodakseen Viipurin seudulla ja muualla Karjalassa yleisporvarillisia vaaliliittoja, jotta olisi saatu mahdollisimman suuri porvariedustus eduskuntaan kommunistilakien läpisaamiseksi.


title: Karjalan Kansalaisliitto

text: Kommunistilakien voimaantulon jälkeen jälkeen Karjalan Kansalaisliiton toiminta hiipui. Ilmeisesti myös vahvan ja vankan Akateemisen Karjala-Seuran toiminta söi aktiivisuutta. Radikaaleimmat siirtyivät Sinimustiin ja Isänmaalliseen Kansanliikkeeseen. Itä-Karjalan kysymyskään ei ollut 1930-luvun puolivälissä enää niin aktiivisesti esillä kuin 1920-luvulla.


title: Van Hansis

text: Van Hansis (syntymänimeltään Evan Vanfossen Hansis, s. 25. syyskuuta 1981 North Adams, Massachusetts, Yhdysvallat) on yhdysvaltalainen näyttelijä. Hän on ollut kolmesti ehdolla Emmy-palkinnon saajaksi roolistaan Luke Snyderinä saippuasarjassa "As the World Turns".


title: Superchrist

text: Superchrist on suomalainen rockyhtye, joka on perustettu vuonna 2000. Ennen ensialbumin "Colorgun" julkaisua vuonna 2005 yhtye ehti saavuttaa merkittävää kulttisuosiota yli sadan konsertin ja muutaman omakustanne-EP:n myötä.


title: Superchrist

text: Yhtye on itse kuvannut musiikkiaan muun muassa termeillä spacepunk, discogrunge ja electroclashstoner.


title: Superchrist

text: Superchristin esiaste oli Glam rockia, elektronista tanssimusiikkia, grungea ja punkia sekoittanut Jesuschrist, jonka perustivat helmikuussa 2000 Cesar Legba Bandin kolme jäsentä Mikey Cod (Mikko Lohenoja), Stacey Goddard (Jarkko Rajala) ja Calvin River (Lassi Jokinen) hieman ennen Cesar Legba Bandin hajoamista.


title: Superchrist

text: Käytännössä voidaan katsoa että Jesuschrist oli oma yhtyeensä, sillä Jesuschrist -nimen alla yhtyeen jäsenet käyttivät Cesar Legba Bandin aikaisia taiteilijanimiään ja yhtyeen kokoonpano muuttui samoihin aikoihin nimen kanssa tammikuussa 2001. Nimenvaihdoksen myötä uuden Superchristin soundi muuttui säröisemmäksi ""space punkiksi"" , jossa etenkin filtteröity fuzz-kitarasoundi oli suuremmassa osassa kuin Jesuschristin perinteisempi rock-kitarasoundi. Myös instrumentaatio muuttui, sillä Jesuschristin aikaiset efektoitu rumpukone, Rhodes-piano ja keikalla säännöllisesti käytetyt taustaraidat jäivät pois.


title: Superchrist

text: Jesuschrist -nimellä on julkaistu kaksi omakustanteista demokasettia, jotka kaikki jaettiin ilmaiseksi keikoilla, kaduilla ja joidenkin kauppojen tiskeillä . Yhtye teki myös yhden musiikkivideon , joka kuvattiin kahdessa vaiheessa, huhtikuussa 2000 Helsingin Katajanokalla Oranssi-klubilla ja lokakuussa 2000 Helsingissä Factory-ravintolassa. Yhtye vieraili MoonTV:n haastattelussa syyskuussa 2000 , ja lisäksi Like-uutiset ja Sue-lehti haastattelivat yhtyettä ensimmäisen demokasetin julkaisun aikaan. Yhtye on tehnyt cover-versiot Madonnan "Material Girl" -kappaleesta , jossa rumpuja soittaa Balls-yhtyeen Sande Vettenranta ja jota soitettiin RadioMafian Upteekki-ohjelmassa sekä Velvet Undergroundin "I'm Waiting For The Man" -kappaleesta .


title: Eddy Ouwens

text: Eddy Ouwens (taiteilijanimeltään Danny Mirror) (s. 30. toukokuuta 1946 Rotterdam) on alankomaalainen muusikko ja musiikkituottaja.


title: Eddy Ouwens

text: Ouwens perusti vuonna 1966 yhtyeen Eddy Nelson & Eddysons, jolla oli muutamia hittikappaleita. Hän jätti yhtyeen vuonna 1969 ja siirtyi tuottajaksi. Tuottajana hän toimi yhtyeille Teach-In, Bolland & Bolland ja The Shoes. Vuonna 1970 hän julkaisi singlen "Everybody's Nobody"/"Every little Sigh Becomes a Lie" nimellä Eddy Owens.


title: Eddy Ouwens

text: Elvis Presleyn kuoleman jälkeen elokuussa vuonna 1977 Ouwens julkaisi nimellä Danny Mirror singlen "I Remember Elvis Presley" kunnianosoituksena Presleylle. Kappale saavutti parhaimmillaan Britannian singlelistalla sijoituksen 4. Ouwensin kotimaassa Alankomaissa kappale nousi singletilaston kärkeen.


title: Hana-Bi – tulikukkia

text: Hana-Bi – tulikukkia (jap. Hana-Bi) on vuonna 1997 valmistunut japanilainen elokuva. Elokuvan on käsikirjoittanut, ohjannut ja leikannut Takeshi Kitano, joka näyttelee myös pääroolin.


title: Hana-Bi – tulikukkia

text: Tarinassa Kitano esittää "Nishi"-nimistä poliisia, jonka vaimo on kuolemassa leukemiaan. Elokuva keskittyy siihen, kuinka Nishi reagoi häntä ympäröivään suruun.


title: The Tick

text: The Tick on Ben Edlundin luoma yhdysvaltalainen kaksi kertaa Anniella palkittu animaatiosarja, joka perustuu Ben Edlundin luomaan samannimiseen sarjakuvaan. Sarjasta tuotettiin yhteensä 36 jaksoa, jotka esitettiin alun perin Yhdysvalloissa vuosien 1994–1996 aikana. Sarjasta oli suunnitteilla neljäs tuotantokausi, mutta FOX lopetti sarjan tuotannon. Sarjan päähahmon äänenä toiminut Townsend Coleman sai roolistaan Annie-ehdokkuuden parhaasta ääninäyttelemisestä televisiosarjassa.


title: The Tick

text: Suomessa sarjaa esitettiin maksullisella Fox Kids -kanavalla, joka lopetti toimintansa vuonna 2002.


title: The Tick

text: Sarja keskittyy siniseen trikoihin pukeutuvaan ei niinkään terävä-älyiseen supersankariin nimeltä The Tick, joka suojelee The Cityä. Ensimmäisen tehtävänsä aikana hän kohtaa tilintarkastaja Arthurin, jolla on päällään koiasu toimiessaan sankarina. Pian kaksikko liittää voimansa yhteen ja ryhtyvät yhdessä suojelemaan The Cityä rikollisilta, kuten Chairface Chippendalelta, El Seediltä ja monilta muilta.


title: The Tick

text: Sarja on listattu IGN-sivuston tammikuussa 2007 laatiman listan neljänneksi parhaaksi sarjakuvaan perustuvaksi animaatiosarjaksi. Tammikuussa 2009 samaisen IGN-sivuston laatiman sadan parhaan animaatiosarjan listan mukaan The Tick oli sijalla 6.


title: The Tick

text: Wizard Magazine listasi vuonna 2008 The Tickin sijalle 15 laatimassaan kautta aikain sadan parhaan animaatiosarjan listalla.


title: Suuri hiljaisuus

text: Suuri hiljaisuus () on vuonna 1968 valmistunut ranskalais-italialainen spagettiwestern, joka sijoittuu poikkeuksellisesti talviseen ympäristöön. Elokuvan on ohjannut Sergio Corbucci ja musiikin säveltänyt Ennio Morricone.


title: Suuri hiljaisuus

text: Elokuva on yhteiskuntakriittinen kuvaus rasismista ja väkivallasta. Se herätti aikoinaan suurta huomiota erityisesti tumma- ja vaaleaihoisten henkilöiden välisellä rakastelukohtauksella, sillä ihonväriltään erilaisten ihmisten suhteet olivat elokuvan julkaisuaikana tabu kaikkialla maailmassa. Suomessa elokuva sai esitysluvan vasta vuonna 1989, silloinkin leikattuna versiona.


title: Suuri hiljaisuus

text: Elokuvaan on jälkikäteen tehty vaihtoehtoinen onnellinen loppu. Se kuvattiin tuottajien painostuksesta, jotta elokuvaa pystyttiin näyttämään myös Aasiassa ja Pohjois-Afrikassa. Näyttelijä Klaus Kinski ei tähän suostunut, joten onnellisen lopun version uusissa kohtauksissa hänen roolihahmoaan näyttelee kasvojensa näkymistä välttelevä varanäyttelijä.


title: Suuri hiljaisuus

text: Kinskin ohella toisessa pääroolissa näyttelee Jean-Louis Trintignant. Trintignantin kerrotaan suostuneen elokuvaan sillä ehdolla, ettei hänen tarvitsisi opetella vuorosanoja. Niinpä hänen roolihenkilönsä on puhekykynsä menettänyt "Hiljainen kostaja".


title: Suuri hiljaisuus

text: Elokuva kertoo 1800-luvun lopun asukkaista Utahin ja Nevadan seudulla. Runsaslumisen talven rankat olot ajavat ihmiset ryöstämään ruokaa pysyäkseen hengissä. Hallituksen on toimittava pitääkseen rikollisuus aisoissa, ja se päättääkin säätää lain, jonka mukaan kuka tahansa voi etsintäkuuluttaa kenet tahansa. Uuden lain myötä rikollisista tuleekin palkkionmetsästäjiä, ja tilanne lähtee lainvalvojien hallinnasta.


title: René Laloux

text: René Laloux (13. heinäkuuta 1929 – 13. maaliskuuta 2004) oli ranskalainen animaattori. Hänet tunnetaan parhaiten pitkistä sci-fi-animaatioelokuvistaan.


title: René Laloux

text: Laloux opiskeli nuorena taidekoulussa maalausta. Työskenneltyään jonkin aikaa mainosalalla, hän sai töitä psykiatrisesta hoitolaitoksesta, jossa hän aloitti laitoksen potilaiden kanssa kokeilut animaation parissa. Hänen vuonna 1960 valmistunut elokuvansa "Les Dents du Singe" pohjautuu hoitolaitoksen potilaiden aiheisiin. Elokuva tehtiin yhteistyössä Paul Grimaultin animaatiostudion kanssa.


title: René Laloux

text: Toinen merkittävä yhteistyökumppani oli Roland Topor, jonka kanssa Laloux teki elokuvat "Les Temps Morts" ja "Les Escargots". Heidän yhteistyönsä huipentui vuonna 1973 valmistuneessa pitkässä elokuvassa Villi planeetta ("La Planète Sauvage"). Elokuva sai vuonna 1973 Cannesin elokuvajuhlien juryn erikoispalkinnon.


title: René Laloux

text: Vuonna 1981 Laloux työskenteli Jean Giraudin kanssa ja sai valmiiksi elokuvan "Les Maîtres du temps", joka jäi kuitenkin vähälle huomiolle. Seuraava pitkä elokuva, vuonna 1987 valmistunut "Gandahar", oli suositumpi, ja siitä tehtiin myös englanninkielinen versio nimeltään "Light Years", jonka ääninäyttelijöinä oli tunnettuja nimiä, kuten Glenn Close.


title: Cow Belles

text: Cow Belles (televisioesityksessä Maitolaiturin seurapiiriprinsessat) on Disney Channelin elokuva vuodelta 2006. Elokuva nähtiin Suomessa ensimmäisen kerran toukokuussa vuonna 2008. Elokuvan pääosia esittävät Alyson Michalka ja Amanda Michalka.


title: Cow Belles

text: Elokuva kertoo pääosin kahdesta tytöstä, Taylor ja Courtney Callumista. Tyttöjen isä Reed Callum omistaa hyvin menestyneen meijerin nimeltä Callum Dairy. Tytöt ovat tottuneet shoppailuun ja muuhun rahan käyttöön. Eräänä päivänä heidän isänsä Reed päättää, että tyttöjen pitäisi mennä töihin perheen meijerille jotta heidän holtiton rahankäyttönsä ja muu riehuminen vähenisi. Tytöt joutuvat suostumaan tarjoukseen ja heistä tulee meijerin työntekijöitä. Isän lähdettyä matkalle meijerin budjetti on laskee runsaasti, minkä syytä ei saada heti selville. Courtney ja hänen ystävänsä järjestävät tanssiaisia ja Courtneylta vaaditaan tanssiaisten budjettiin 20 000 - 30 000 dollaria, mutta tilanne muuttuu: Taylor joutuu nostamaan Courtneyn tanssiaisrahat meijerin työntekijöiden palkkoihin ja jopa myymään oman autonsa. Loppujen lopuksi Courtney kuitenkin saa unelmien tanssiaisensa ja kaikki kääntyy parhain päin.


title: Vampyyriluku

text: Vampyyriluku on matematiikassa jaollinen positiivinen kokonaisluku v, jossa on parillinen määrä n numeroita, ja joka voidaan jakaa kahteen tekijään x ja y, joissa molemmissa on n/2 numeroa siten, että molemmat eivät pääty nollaan ja v sisältää kaikki x:n ja y:n sisältämät numerot järjestyksestä riippumatta. X:ää ja y:tä kutsutaan "torahampaiksi". Esimerkiksi 1260 on vampyyriluku, koska se voidaan jakaa tekijöihin 21 ja 60. Sen sijaan 126 000 ei ole, vaikka se voidaan jakaa tekijöihin 210 ja 600, sillä molemmat luvut päättyvät nollaan. Vampyyrilukuja on äärettömästi, sillä tunnetaan monta erilaista päättymätöntä jonoa, kuten 1530 = 30×51, 150300 = 300×501, 15003000 = 3000×5001...


title: Vampyyriluku

text: Vampyyriluvun esitti ensimmäisenä tiedetoimittaja Clifford A. Pickover Usenetissä 1994 ja myöhemmin hän kirjoitti siitä kirjassaan.


title: Androsteroni

text: Androsteroni (CHO) on steroidihormoni, joka on heikko mieshormoni. Hormonia syntyy maksassa testosteronista sen metaboloituessa. Vuonna 1931 Adolf Butenandt ja Kurt Tscherning eristivät 50 milligrammaa androsteronia yli 17 000 litrasta virtsaa ja selvittivät sen rakenteen.


title: Androsteroni

text: Ihminen tuottaa androsteronia ja sen isomeeria epiandrosteronia 5a-reduktaasientsyymillä dehydroepiandrosteronista. Lisäksi hormonia voi syntyä 5a-androstanediolista 17b-hydroksisteroididehydrogenaasireaktiolla tai 5a-androstanedionista 3a-hydroksisteroididehydrogenaasireaktiolla .


title: Kirsti Ilvessalo

text: Kirsti Ilvessalo (vuodesta 1957 Ilvessalo-Viljakainen; s. 25. toukokuuta 1920 Helsinki) on suomalainen tekstiilitaiteilija, erityisesti ryijynsuunnittelija. Hänen suunnittelu-uransa huippua oli 1940–1960-luku, jolloin hän kuului tähtisuunnittelijoihin maailmanlaajuisesti. Häntä on pidetty myös värien käytön mestarina.


title: Kirsti Ilvessalo

text: Ilvessalo opiskeli Taideteollisuuden keskuskoulussa tekstiilitaidetta. Opintojen jälkeen hän aloitti Suomen käsityön ystävissä myyjänä mutta siirtyi sitten kutomon johtajaksi. Suomen käsityön ystävien jälkeen hän perusti kutomon kotitalonsa alakertaan.


title: Kirsti Ilvessalo

text: Suomalainen ryijytaide koki 1950-luvulla muodonmuutoksen luopuessaan tummista värisävyistä ja esittävyydestä. Ilvessalo oli kehityksessä mukana.


title: Kirsti Ilvessalo

text: Ilvessalo on suunnitellut yli 300 ryijyä. Hänellä oli oma studio, jossa myös valmistettiin hänen töitään, mutta hänen mallejaan ovat valmistaneet myös muut kutomot. Tunnetuimpiin suunnittelutöihin kuuluu "Palokärki" (1952), joka on Lontoon Victoria & Albert Museumin kokoelmissa. "Palokärki" voitti Grand Prix -palkinnon Milanon triennaalissa 1954 ja nosti Ilvessalon kansainvälisesti kysytyksi suunnittelijaksi.. Muita hänen suunnittelemiaan ryijyjä ovat "Metsässä palaa" (1947), "Aikakello" (1957), "Täysikuu".


title: Kirsti Ilvessalo

text: Ryijyjen lisäksi Ilvessalon tuotantoon on kuulunut käsinkudottuja sisustuskankaita. Kalevala Korun suunnittelukilpailuun 1947 hän osallistui kaulakorulla "Nukkekääty", joka lunastettiin KK:n mallistoon ja on edelleen tuotannossa. Korun esikuvana ovat olleet kirkkojen vaivaisukot. Tillanderin kultasepänliikkeelle hän suunnitteli 1950-luvulla pronssilautasen.


title: Kirsti Ilvessalo

text: Ilvessalo toimi tekstiiliasiantuntijana Alvar Aallon suunnittelutoimistossa yli 20 vuotta. Laajempia tekstiilisuunnittelutöitä ovat Jyväskylän yliopiston päärakennus (1955), Finlandia-talo ja Kansaneläkelaitoksen päätoimitalo. Suunnittelutyön ohella hän toimi Taideteollisen oppilaitoksen tekstiilisommittelun opettajana.


title: Kirsti Ilvessalo

text: Ilvessalon puoliso on Veikko Viljakainen. Hänen isänsä oli metsätieteilijä Lauri Ilvessalo.


title: Ruby Lin

text: Ruby Lin (); s. 27. tammikuuta 1976) on taiwanilainen laulaja.


title: Ruby Lin

text: Lin on menestynyt myös poplaulajana. Hän julkaisi ensimmäisen levynsä vuonna 1999.


title: Arturo Casado

text: Arturo Casado (s. 26. tammikuuta 1983 Madrid) on espanjalainen keskimatkojen juoksija, päämatkanaan 1 500 metriä.


title: Arturo Casado

text: Casado sijoittui vuoden 2001 alle 20-vuotiaiden EM-kilpailuissa 1 500 metrillä kolmanneksi ajalla 3.48,76. Vuonna 2002 hän sijoittui alle 20-vuotiaiden MM-kilpailuissa 1 500 metrillä kuudenneksi ajalla 3.44,67. Alle 23-vuotiaiden EM-kilpailuissa hän sijoittui seitsemänneksi vuonna 2003 ja voitti kultaa vuonna 2005. Vuonna 2005 sijoittui lisäksi neljänneksi Madridin sisäratojen EM-kisoissa ja viidenneksi Helsingin MM-kilpailuissa. Göteborgin EM-kilpailuissa 2006 hän sijoittui neljänneksi ajalla 3.40,86. Birminghamin sisäratojen EM-kilpailuissa 2007 Casado juoksi pronssille ajalla 3.44,73. Saman vuoden Osakan MM-kisoissa hän sijoittui seitsemänneksi.


title: Arturo Casado

text: Maaliskuussa 2008 hän oli neljäs Valencian sisäratojen MM-kisoissa. Myöhemmin samana vuonna Pekingin olympialaisissa hän karsiutui välierissä. Torinon EM-hallikilpailuissa 2009 hän sijoittui viidenneksi. Hän voitti kultaa 1 500 metrin juoksussa Barcelonan EM-kilpailuissa 2010.


title: Ritva Ahonen

text: Ritva Liisa Ahonen-Mäkelä (22. syyskuuta 1928 Viipuri – 9. toukokuuta 2004 Helsinki) oli suomalainen lausuntataiteilija ja näyttelijä. Hän oli Helsingin yliopiston kunniatohtori.


title: Ritva Ahonen

text: Ahosen vanhemmat olivat ylimetsänhoitaja Uuno Ahonen ja Martta Häsä ja puoliso vuodesta 1962 näyttelijä Risto Mäkelä (1924-1992). Ahonen tuli ylioppilaaksi 1947 ja valmistui logonomiksi 1951, filosofian kandidaatiksi 1952 ja filosofian maisteriksi 1957. Hän toimi Teatterikorkeakoulun puheilmaisun opettajana 1954-1957 ja Helsingin yliopiston puheilmaisun lehtorina 1957-1993.


title: Ritva Ahonen

text: Ahonen oli mukana kymmenissä Suomen Kansallisteatterin tuotannoissa, vieraili ohjaajana Lilla Teaternissa ja näytteli 1980- ja 1990-luvuilla Raivoisat Ruusut -teatterin produktioissa. Näyttelijänä hänen viimeisiä töitään olivat roolit Orvokki Aution "Pesärikossa" ja TV 1:n "Venny-sarja".


title: Ritva Ahonen

text: Ahoselle myönnettiin Pro Finlandia -mitali 1980 ja hän sai Kirkon kulttuuripalkinnon vuonna 1992.


title: Jokamies

text: Jokamies (), kadunmies tai tavallinen ihminen, on elokuvissa ja kirjallisuudessa esiintyvä arkkityyppinen perushahmo, johon katsojan tai lukijan on helppo samastua, sillä nimensä mukaisesti hahmo on rakennettu edustamaan stereotyyppistä ”Matti Meikäläistä”.


title: Jokamies

text: Jokamies on tarinan protagonisti, joka kokee seikkailuja ja joutuu vaikeisiin tilanteisiin, aivan kuten tyypillinen sankari. Jokamieheltä puuttuvat kuitenkin sankarin poikkeukselliset ominaisuudet, joten hänen kamppailunsa on uskottavampaa, sillä esteistä selviäminen on hänelle yleensä huomattavasti vaikeampaa kuin sankarille.


title: Bleeding (Psychotic Waltzin albumi)

text: Bleeding on yhdysvaltalaisen progressiivista metallia soittaneen Psychotic Waltz -yhtyeen neljäs ja viimeinen studioalbumi, joka julkaistiin vuonna 1996.


title: Bleeding (Psychotic Waltzin albumi)

text: Vuonna 2004 Metal Blade Records uudelleenjulkaisi "Bleedingin" yhdessä Psychotic Waltzin toisen levyn "Into the Everflow’n" ja demoja sisältävän CD:n kanssa. Kappaleista ”Faded” ja ”My Grave” tehtiin musiikkivideot.


title: Anna Jansson

text: Anna Maria Angelika Jansson (s. 13. helmikuuta 1958 Visby) on ruotsalainen rikoskirjailija. Hänet tunnetaan romaaneista, joiden päähenkilönä on örebrolainen poliisi Maria Wern. Useita Janssonin teoksia on suomennettu."Lapsille:"


title: Anna Jansson

text: "Muu kirjallisuus""Lapsille:"


title: Toivomuslista

text: Toivomuslista () on Eoin Colferin vuonna 2000 ilmestynyt nuortenkirja. Kirjassa kerrotaan vast'ikään kuolleesta Meg Finnistä, joka on rakentanut täydellisen tasapainon hyvän ja pahan välille, eikä siksi pääse helvettiin eikä taivaaseen. Siksi hän matkustaa takaisin Maan päälle, jotta voisi korjata virheensä.


title: Toivomuslista

text: Neljätoistavuotiaan Megin äiti on kuollut ja hänen isänsä heittää hänet pois kotoaan. Lopulta Meg päätyy Belch Brennanin seuraan ja joutuu auttamaan häntä ryöstämään vanhuksen, Lowrie McCallin. Ryöstö ei onnistu, sillä Belch ampuu kaasusäiliöön säikäyttääkseen Megin. Kaasusäiliö räjähtää tappaen Megin ja Belchin. Belch joutuu suoraan helvettiin mutta Megin täydellinen tasapaino pahan ja hyvän välillä johtaa siihen, että hän palaa maan päälle henkihahmossa. Päästäkseen taivaaseen hänen pitää auttaa satuttamaansa herra Lowrieta toteuttamaan toivomuslistansa toiveet.


title: Toivomuslista

text: Tällä välin, Saatana kehittää oman suunnitelmansa saadakseen Megin sielun itselleen. Hän lähettää Megin perään Belch Brennanin, joka on räjähdyksen aikana sulautunut yhteen koiransa kanssa, ja on nyt puoliksi koira ja puoliksi ihminen.


title: Betsy King

text: Betsy King (s. 13. elokuuta 1955) on yhdysvaltalainen golfaaja. Hän voitti Kraft Nabiscon kolmesti (1987, 1990, 1997), Yhdysvaltain naisten avoimen kahdesti (1989, 1990) sekä LPGA Championshipin kerran (1992).


title: Betsy King

text: King valittiin LPGA Tourin vuoden pelaajaksi vuosina 1984, 1989 ja 1993. Hänet kelpuutettiin vuonna 1995 World Golf Hall of Fameen.


title: Tomasz Majewski

text: Tomasz Majewski (s. 30. elokuuta 1981 Nasielsk) on puolalainen kuulantyöntäjä ja kaksinkertainen olympiavoittaja.


title: Tomasz Majewski

text: Majewski sijoittui Budapestin sisäratojen MM-kilpailuissa 2004 neljänneksi tuloksella 20,83. Seuraavana vuonna hän oli Helsingin MM-kisoissa seitsemäs ja voitti Izmirin Universiadeissa kultaa tuloksella 20,60. Vuonna 2006 Majewski oli Moskovan sisäratojen MM-kisoissa ja Göteborgin EM-kisoissa kuudes ja n seitsemäs. Vuoden 2007 MM-kisoissa Osakassa Majewski työnsi neljänneksi tuloksella 20,87. Maaliskuussa 2008 hän saavutti Valencian sisäratojen MM-kilpailuissa pronssia Christian Cantwellin ja Reese Hoffan jälkeen tuloksella 20,93.


title: Tomasz Majewski

text: Majewski voitti olympiakultaa Pekingissä 2008. Hän oli yllätysvoittaja, sillä hänen ennätyksensä oli ennen finaalia 21,04, jonka hän työnsi karsinnoissa. Majewski kuitenkin paransi ennätystään vielä kahdesti finaalissa ja voittotulokseksi muodostui 21,51. Edellinen puolalainen kuulantyönnön olympiavoittaja oli Münchenin vuoden 1972 kultamitalisti Władysław Komar. Syksyllä 2008 Majewski voitti vielä tuloksella 20,88.


title: Tomasz Majewski

text: Vuoden 2009 sisäratojen EM-kilpailuissa Majewski voitti kultaa ylivoimaisesti tuloksella 21,02 m. Kesäkuussa hän voitti Euroopan joukkuemestaruuskilpailujen kuulakisan Leiriassa. 30. heinäkuuta 2009 Majevski työnsi Tukholmassa 21,95 metriä ja rikkoi päivää vaille 26 vuotta vanhan Edward Sarulin Puolan ennätyksen 21,68 m. Berliinin MM-kilpailuissa 2009 hän sijoittui toiseksi tuloksella 21,91 m. Hän oli toinen myös työnnettyään 21,21.


title: Tomasz Majewski

text: Majewski sijoittui Dohan sisäratojen MM-kilpailuissa 2010 neljänneksi uudella Puolan halliennätyksellä 21,20. Kesäkuussa hän voitti Euroopan joukkuemestaruuskilpailut. Barcelonan EM-kilpailuissa 2010 hän sijoittui alun perin toiseksi tuloksella 21,00 m. Hän hävisi voittajalle Andrei Mih’nevitšille yhden senttimetrin. Hän nousi kuitenkin voittajaksi, kun Mih’nevitšin tulokset vuodesta 2005 lähtien hylättiin dopingin vuoksi. Daegun MM-kilpailuissa 2011 hän oli kahdeksas.


title: Tomasz Majewski

text: Istanbulin sisäratojen MM-kilpailuissa 2012 Majewski oli kolmas ennätyksellään 21,72 m. Hän paransi ennätystään kolmesti kilpailun aikana. Lontoon olympialaisissa 2012 Majewski voitti kultaa tuloksella 21,89. Hän voitti toiseksi sijoittuneen David Storlin kolmella sentillä. Moskovan MM-kilpailuissa 2013 hän oli kuudes ja Sopotin MM-hallikilpailuissa 2014 neljäs. Zürichin EM-kisoissa 2014 Majewski oli kolmas. Pekingin MM-kilpailuissa 2015 hän sijoittui kuudenneksi.


title: Tomasz Majewski

text: Rion olympialaisissa 2016 hän oli kuudes tuloksella 20,72.


title: Tomasz Majewski

text: Majewski on voittanut Puolan kuulantyöntömestaruuden ulkoradoilla vuosina 2002–2005, 2007–2015 ja sisäradoilla vuosina 2004–2006, 2008–2010, 2012 ja 2014.


title: Paula Blackton

text: Paula Blackton, o.s. Hilburn (1. elokuuta 1881 – 27. maaliskuuta 1930) oli yhdysvaltalainen näyttelijä. Hän tuli tunnetuksi 1910-luvun lopun mykkäelokuvista, joiden joukossa ovat "The Diary of a Puppy" (1917) ja "The Littlest Scout" (1919). Jälkimmäisen hän myös itse ohjasi ja käsikirjoitti.


title: Paula Blackton

text: Georgian osavaltiossa syntynyt Blackton kuoli syöpään Los Angelesissa, Kaliforniassa. 48-vuotiaaksi elänyt näyttelijä on haudattu Hollywood Forever Cemeteryyn.


title: Paula Blackton

text: Blackton oli naimisissa elokuvaohjaaja J. Stuart Blacktonin kanssa. Heidän avioliitostaan syntyivät lapsinäyttelijät Violet Virginia ja Charles Stuart Blackton.


title: J. Stuart Blackton

text: James Stuart Blackton (5. tammikuuta 1875 – 13. elokuuta 1941) oli yhdysvaltalaistunut elokuvaohjaaja ja -tuottaja. Hän perusti Vitagraph Studiosin vuonna 1897.


title: J. Stuart Blackton

text: Sheffieldissä syntynyt Blackton muutti lapsena perheineen New Yorkiin. Hän esiintyi pääosan näyttelijänä 1900-luvun alkuvuosien Happy Hooligan -elokuvissa.


title: J. Stuart Blackton

text: Blackton kuoli 66-vuotiaana Kaliforniassa liikenneonnettomuudessa saamiinsa vammoihin. Hänen pitkäaikaisin puolisonsa oli mykkäelokuvatähti Paula Blackton.


title: David Zabriskie

text: David Zabriskie (s. 12. tammikuuta 1979 Salt Lake City) on entinen yhdysvaltalainen maantiepyöräilijä, joka edusti viimeksi UCI Pro -tasolla kilpailevaa Garmin-Sharp-tallia. Hänen vahvin osa-alueensa on aika-ajo.


title: David Zabriskie

text: Vuoden 2006 maantiepyöräilyn MM-kilpailuissa Salzburgissa Zabriskie saavutti hopeaa aika-ajossa hävittyään puolitoista minuuttia Fabian Cancellaralle. Vuoden 2008 MM-kilpailuissa hän saavutti pronssia. Hän on voittanut viisi kertaa Yhdysvaltojen aika-ajomestaruuden.


title: David Zabriskie

text:
Zabriskie oli ensimmäinen yhdysvaltalaispyöräilijä, joka voitti etapin kaikissa kolmessa suuressa ympäriajossa.
Hän voitti vuoden 2004 Espanjan ympäriajon 11. etapin ajettuaan 162 kilometriä yksin irti pääjoukosta. Vuonna 2005 hän voitti aika-ajoetapin Italian ympäriajossa. Hän voitti myös saman vuoden Ranskan ympäriajon ensimmäisen etapin, aika-ajon, saaden kokonaiskilpailun johtajan maillot jaune -paidan haltuunsa. Häntä ennen kyseistä paitaa olivat yhdysvaltalaisista kantaneet vain Greg LeMond ja Lance Armstrong. Hän piti paitaa hallussaan, kunnes kaatui neljännellä etapilla, joukkueaika-ajossa. Hän joutui keskeyttämään kilpailun vammojensa vuoksi yhdeksännellä osuudella.


title: David Zabriskie

text: Zabriskie menetti kaikki nämä etappivoittonsa ja muutkin kilpailutuloksena aikaväliltä 31. toukokuuta 2003 – 31. heinäkuuta 2006 osallisuudestaan Lance Armstrongin ja US Postal -tallin dopingskandaaliin. Hän sai syyskuussa 2012 lisäksi puolen vuoden kilpailukiellon, jonka jälkeen palasi Garmin-talliin. Zabriskie päätti uransa kauden 2013 jälkeen.


title: Violet Virginia Blackton

text: Violet Virginia Blackton (22. kesäkuuta 1910 – 28. maaliskuuta 1965) oli yhdysvaltalainen lapsinäyttelijä. Hän oli Paula ja J. Stuart Blacktonin tytär.


title: Violet Virginia Blackton

text: Blackton muistetaan 1910–1920-luvun vaihteen mykkäelokuvista, joiden joukossa ovat "The Diary of a Puppy" (1917) ja "The Littlest Scout" (1919).


title: Violet Virginia Blackton

text: Blackton oli lyhyesti naimisissa Cornell Woolrichin kanssa. Hän kuoli 54-vuotiaana.


title: Charles Stuart Blackton

text: Charles Stuart Blackton (27. lokakuuta 1914 – 21. huhtikuuta 2007) oli yhdysvaltalainen lapsinäyttelijä. Hän oli Paula ja J. Stuart Blacktonin poika.


title: Charles Stuart Blackton

text: C. S. Blacktonin esiintyi mykkäelokuvissa 1910–1920-lukujen vaihteessa. Näiden joukossa ovat "The Diary of a Puppy" (1917) ja "The Littlest Scout" (1919).


title: Dolores Costello

text: Dolores Costello (17. syyskuuta 1903 – 1. maaliskuuta 1979) oli yhdysvaltalainen näyttelijä, joka esiintyi muun muassa elokuvassa "Mahtavat Ambersonit" (1942).


title: Dolores Costello

text: Costello aloitti uransa jo lapsinäyttelijänä ennen vuotta 1910. Hän esiintyi sekä mykkä- että äänielokuvissa ja pääsi vuonna 1926 yhdeksi WAMPAS Baby Stareista.


title: Dolores Costello

text: Hänellä on tähti Hollywoodin Walk of Famella. Hän oli John Drew Barrymoren äiti ja Drew Barrymoren isoäiti.


title: Amyklas

text: Amyklas oli kreikkalaisessa mytologiassa kahden eri mieshahmon nimi:


title: Caveh Zahedi

text: Caveh Zahedi (s. 29. huhtikuuta 1960) on yhdysvaltalainen elokuvaohjaaja, -käsikirjoittaja, -näyttelijä, -tuottaja ja -leikkaaja. Hänen töidensä joukossa ovat "A Little Stiff" (1991), "I Don't Hate Las Vegas Anymore" (1994) ja "I Am a Sex Addict" (2005).


title: Caveh Zahedi

text: Zahedi syntyi iranilaisille vanhemmille Washington DC:ssä.


title: Lorenzo Vismara

text: Lorenzo Vismara (s. 10. elokuuta 1975 Saronno) on italialainen vapaauimari.


title: Lorenzo Vismara

text: Vismara on voittanut urallaan kaksi mestaruutta pitkällä radalla ja yhden lyhyellä radalla. Pitkällä radalla mestaruudet tulivat Budapestistä 2006 ja Madridista 2004 4 × 100 metrin vapaauintiviestistä. Lyhyellä radalla hän on voittanut mestaruuden 100 metriltä Riesasta 2002. Arvokisamitaleja hän on voittanut yhteensä yksitoista, kaikki EM-tasolta. Hän on ollut mukana myös kaksissa kesäolympialaisissa: Sydneyssä 2000 ja Ateenassa 2004, jossa hän ei ole voittanut kertaakaan mitalia.


title: Rebecca Lord

text: Rebecca Lord (s. 16. helmikuuta 1973 Pariisi) on ranskalainen näyttelijä.


title: Rebecca Lord

text: Lord tunnettiin alun alkaen yksinomaan pornoelokuvista. Hän on myöhemmin esiintynyt myös Caveh Zahedin ohjaamassa mainstream-elokuvassa "I Am a Sex Addict" (2005).


title: Rebecca Lord

text: Lord nähtiin George Michaelin "Outside"-laulun videossa vuonna 1998. Hän on vieraillut muutamaan otteeseen "The Howard Stern Show'ssa".


title: Rebecca Lord

text: Vuonna 2013 Lord nimettiin AVN:n (Adult Video Newsin) kunniagalleriaan saavutuksistaan erotiikan alalla.


title: John Carroll Lynch

text: John Carroll Lynch (s. 1. elokuuta 1963 Boulder, Colorado, Yhdysvallat) on yhdysvaltalainen näyttelijä. Hän syntyi Boulderissa Coloradossa, mutta muutti pian Denveriin. Hän valmistui 1980-luvun lopulla Amerikan katolisen yliopiston teatterikoulutusohjelmasta B.F.A.-tutkinnon kera. Lynch on näytellyt muun muassa elokuvissa "Fargo", "Tulivuori", "Face/Off – kahdet kasvot", "The Fan – pelko iskee", "", "Riskirajoilla", "Kadotettu rakkaus", "Puhallettu 60 sekunnissa", "Kiltti tyttö", "Live from Baghdad", "Gothika", "Zodiac", "Kaikki mitä kadotimme" ja "The Founder". Hän on esiintynyt urallaan enimmäkseen sivuosarooleissa. Lisäksi Lynch on näytellyt televisiosarjoissa.


title: John Carroll Lynch

text: Lynch on naimisissa Brenda Wehlen kanssa. Pari on pitänyt yhtä vuodesta 1997.


title: Daniel Leo

text: Daniel "Danny the Lion" Leo (s. 1941) "tunnetaan myös nimillä Daniel Leotardo tai Daniel Leonelli" on yhdysvaltalainen mahdollisesti tämänhetkinen Genovesen mafiaperheen päällikkö.


title: Daniel Leo

text: Leo syntyi amerikanitalialaiseen perheeseen. 1970-luvulla Leo kuului pahamaineiseen East Harlem Purple Gang italialaisrikollisryhmittymään. Sen jälkeen Leo on pitänyt matalaa profiilia New Jerseyssä, kunnes vuonna 2007 Leo joutui syytteisiin kiristyksestä ja koronkiskonnasta. Leo todettiin syylliseksi näihin rikoksiin vuoden 2008 alussa ja hänet tuomittiin viideksi vuodeksi vankeuteen.


title: Daniel Leo

text: Leo vapautui vankilasta 7. lokakuuta 2011.


title: Exodus (romaani)

text: Exodus on yhdysvaltalaisen Leon Urisin vuonna 1958 julkaistu romaani, joka kertoo Israelin valtion synnystä. Romaanin nimi pohjautuu osittain samannimiseen juutalaispakolaisia Palestiinaan kuljettaneen Exodus-laivan tarinaan.


title: Exodus (romaani)

text: Kirjasta on vuonna 1960 tehty samanniminen elokuvasovitus.


title: Kilon koulu

text: Kilon koulu on alakoulu Espoon Kilon kaupunginosassa, sen käyntiosoite on Aspelininkuja 3b. Koulu rakennettiin 1980-luvun loppupuoliskolla. Koulu avattiin käyttöön syksyllä 1986. Sen vieressä toimi ennen Kilon hammashoitola, joka muuttui iltapäivätoiminnan käyttöön hammaslääkärin muutettua Kilon terveyskeskukseen. Koulun rehtorina toimii Ilpo Jokinen. Koulussa on kaksi rakennusta päärakennus sekä lisärakennus.


Georgian sosialistisen neuvostotasavallan lippu oli Georgian sosialistisen neuvostotasavallan tunnus. Se otettiin käyttöön 11. huhtikuuta 1951. Lipun mittasuhteet ovat 1:2. Lipussa on tyypilliset kommunismin symbolit sirppi ja vasara ja tähti. Lipun erotti kaikista muista neuvostotasavaltojen lipuista se, että siinä sirppi ja vasara -kuvio ei ollut keltainen, vaan punainen vaaleansinisellä pohjalla. Tässä on havaittavissa georgialaisten pyrkimys luoda itselleen omaleimaiset symbolit, jotka erottivat Georgian muista neuvostotasavalloista. Georgian neuvostotasavallan lippu oli Neuvostoliiton lippulain mukainen, koska se määräsi vain, että neuvostotasavaltojen lipuissa on oltava sirppi ja vasara -kuvio, mutta ei sen väriä. Kuvion sinisen värin sanottiin symboloivan sinistä taivasta, kun taas sininen palkki symboloi sinistä Mustaamerta. Lisäksi määrättiin, että lipun päävärin on oltava punainen.


title: Georgian sosialistisen neuvostotasavallan lippu

text: Tästä lipusta luovuttiin vuonna 1990 Georgian itsenäistyttyä ja tilalle tuli uusi ei-kommunistinen lippu.


title: Jack Couffer

text: Jack Couffer (s. 7. joulukuuta 1924) on yhdysvaltalainen elokuvaaja sekä TV- ja elokuvaohjaaja. Hän oli ehdolla parhaan kuvauksen Oscar-palkinnon saajaksi elokuvasta "Lokki Joonatan" (1973).


title: Jack Couffer

text: Coufferin ohjauksia ovat "Tarina pojasta ja kotkasta" (1967), "Renkaita vedessä" (1969), "Darwinin seikkailu" (1971) ja "Elsan pennut – vapaana luonnossa" (1972).


title: Jack Couffer

text: Couffer syntyi Uplandissa, Kaliforniassa, ja palveli Yhdysvaltain armeijassa toisen maailmansodan aikaan.


title: Per Fly

text: Per Fly Plejdrup (s. 14. tammikuuta 1960 Skive) on tanskalainen elokuvaohjaaja. Hänen esikoisohjauksensa "Bænken" valmistui vuonna 2000, ja se sai viisi Robert-palkintoa ja kolme Bodil-palkintoa. "Bænken" aloitti Tanska-trilogian, jokna seuraavia osia olivat "Arven" ja "Drabet".


title: Per Fly

text: Fly on naimisissa näyttelijä Charlotte Fichin kanssa.


title: Tedy Salutskij

text: Tedy Salutskij (s. 14. joulukuuta 1977) on suomalainen entinen salibandyn pelaaja. Hänen viimeinen kautensa liigassa 2007–2008, jolloin hän pelasi Espoon Oilersissa. Salutskijin aikaisemmat seurat ovat olleet Tapanilan Erä sekä HIFK. Hänen pelipaikkansa on hyökkääjä. Salutskij tunnetaan kovaotteisena ja kuumaverisenä pelaajana ja hän on ollut otsikoissa mm. pelikieltojensa takia.


title: Marjo Isopahkala

text: Marjo Isopahkala (s. 1974 Kalajoki) on suomalainen runoilija ja Voima-lehden kolumnisti.


title: Marjo Isopahkala

text: Vuonna 2001 Mika Terhon kanssa julkaistun runoilijoiden lyhyttä, kiihkeää ja myrskyisää parisuhdetta kuvanneen yhteisrunokokoelman "Intohimon hullu huhtikuu" jälkeen häntä pidettiin rohkeana naisena, joka ruotii arastelematta elämäänsä ja miessukupuolen mädänneisyyttä.


title: Marjo Isopahkala

text: Isopahkan oma esikoisteos "Kurpitsavaunut" ilmestyi vuonna 2002 Sammakon kustantamana ja sen jälkeen häneltä on ilmestynyt runokokoelma "Kumisaapasrakkaus" vuonna 2006.


title: Lisa Werlinder

text: Lisa Helena Werlinder (s. 12. maaliskuuta 1972) on ruotsalainen näyttelijä sekä jazzlaulaja ja -saksofonisti. Hän on esiintynyt muun muassa Per Flyn elokuvassa "Arven" (2003).


title: Lisa Werlinder

text: Werlinder oli vuonna 2004 ehdolla tanskalaisen Bodil-palkinnon saajaksi.


title: Rallicrossin SM-sarja

text: Rallicrossin SM-sarja on suomalainen rallicross -sarja. Sarjaan kuuluu Autokrossi, SRC ja Supercar luokat


title: Rallicrossin SM-sarja

text:
Kilpailut ovat kaksipäiväisiä ja kilpailupäivä on lauantai. Perjantaina on mahdollisuus harjoitella.
Perjantai-iltana järjestetään 1. vapaat harjoitukset, joissa jokainen kujettaja saa ajaa kaksi kertaa kaksi kierrosta. Kunkin luokan harjoitus kestää 30 minuuttia. 2. vapaat harjoitukset ajetaan lauantaiaamuna, joissa ajetaan muuten samalla periaatteella kuin perjantainakin, sillä erotuksella, että kaikki luokat ovat yhtaikaa radalla.
Jokainen kuljettaja ajaa kolme alkuerää. Alkuerälähdöissä on kerrallaan radalla 4-6 autoa ja niissä ajetaan kolme kierrosta. Lisäksi jokaisen kuljettajan on kertaalleen kierrettävä "lisälenkki". Kustakin alkuerästä nopein kilpailija saa yhden pisteen, toinen kaksi pistettä kolmas kolme pistettä jne. Kahdesta parhaasta alkuerästään vähiten pisteitä saanut kuljettaja on alkuerien ensimmäinen, toiseksi vähiten toinen jne. Alkuerä pisteissä sijoille 1-4 sijoittuneet kilpailijat sijoitetaan A-finaaliin, sijoille 5-8 sijoittuneet B-finaaliin, sijoille 9-12 sijoittuneet C-finaaliin ja sijoille 13-18 sijoittuneet D-finaaliin. Alemman finaalin kaksi parasta kilpailijaa nousevat seuraavaan finaaliin. Finaalilähdöissä ajetaan viisi kierrosta ja jokaisen kuljettajan on kertaalleen kierrettävä "lisälenkki".Supercar -luokan autot ovat lajin huippukalustoa, joilla kilpaillaan myös Euroopan mestaruudesta. Ulkoisesti rallin WRC autoja muistuttavat 4-vetoiset, turbo-ahdetut autot kehittävät jopa 600 hevosvoimaa ja kiihtyvät 0-100 km/h noin 2 sekunnissa.


title: Rallicrossin SM-sarja

text: Kuljettajat 2008


title: Rallicrossin SM-sarja

text: SRC -luokan autot ovat ulkonäöltään vakioauton kaltaisia sarjatuotantoautoja ja vuosimalliltaan vähintään 1998 tai uudempia. Autot ovat takavetoisia tai muutettu takavetoisiksi, mikä takaa näyttävämmät ja leveämmät ajolinjat.


title: Rallicrossin SM-sarja

text: Moottori on vapaa, joten se voi olla erimerkkisestä autosta kuin itse auton kori. Tehoja noista yli kolmilitraisista neli- tai kuusisylinterisistä menopeleistä löytyy noin 400 hevosvoimaa.


title: Rallicrossin SM-sarja

text: Autokrossissa on sekä takavetoisia että etuvetoisia autoja. Auton vetotavan muuttaminen on sallittu SRC-luokan tapaan, eli etuvetoisesta voi tehdä takavetoisen auton.